NAJIB – NAMA YANG MUNGKIN PUPUS DI MALAYSIA

Walaupun karier politik Tun Mahathir Mohamad penuh warna-warni, tetapi oleh kerana beliau tiada skandal peribadi atau melakukan pencurian wang untuk diri sendiri, sanjungan, penghargaan serta penghormatan tidak pernah berkurangan diterimanya.
Bukan saja ia diluahkan melalui lafaz kata, tulisan atau dalam bentuk kad ketika berkuasa,  ketika beliau menjadi Perdana Menteri dahulu, ramai yang menamakan anak dan cucu mereka sempena namanya.
Malah, setelah berbelas tahun bersara, baru-baru ini di Langkawi ada sepasang suami isteri yang masih mahu menamakan anak mereka dengan nama Mahathir.
Tetapi, adakah sesiapa di Malaysia ini mahu menamakan anak atau cucu mereka dengan nama Najib?
Di kalangan pemimpin UMNO, yang diketahui ada anak bernama Najib hanyalah Isa Samad, bekas Pengerusi Felda dan FGV yang kini diberi tugas baru menerajui SPAD.
Itu pun pemilihan nama tersebut dibuat lama sebelum ini, sebelum Najib menjadi Perdana Menteri dan belum terkait lagi dengan skandal 1MDB yang membuatkan namanya “busuk” serta diperkatakan di seluruh dunia.
Najib, anak Isa itu kini sudah dewasa dan merupakan salah seorang Exco Pemuda UMNO Malaysia.
Bagi pemimpin dan ahli UMNO yang lain yang gigih membela dan mempertahan Najib, jika mereka ada anak baru, tidak kira dengan isteri lama atau isteri baru, sediakah mereka menamakannya dengan nama Najib?
Begitu juga bagi pembela, penyokong serta pengampu Najib, di alam nyata atau di alam maya, mahukah mereka menamakan anak, cucu atau keturunan mereka dengan nama Najib sebagaimana mereka menyanjung, membela dan mempertahankan Perdana Menteri yang bernama Najib itu?
Bagi rakyat biasa, tentu saja lebih ramai yang sudah alergik dengan nama Najib. Nama yang dianggap membawa kesusahan kepada rakyat dan negara dan mencemar Malaysia di mata dunia, bukan saja dibenci, tetapi seboleh-bolehnya tidak mahu disebut atau dikenang lagi selepas ini.
Nama Najib bukan saja mahu disingkirkan daripada terus memimpin negara, malah tidak mungkin ada yang mahu menamakan zuriat, anak, cucu dan keturunan mereka  dengan nama tersebut lagi.
Skandal 1MDB, kecurian wang, menyusahkan rakyat dan pelbagai perkara yang memalukan yang dilakukannya semasa menjadi Perdana Menteri membuatkan nama itu bakal “membusuk”  untuk selama-lamanya di negara ini.
Kecuali jika ada pemimpin UMNO, penyokong, pembela dan pengampunya, termasuk blogger yang diberikan sedikit habuan yang masih mahu menggunakan nama Najib untuk pewaris atau anak cucu keturunan mereka, kebarangkalian nama itu akan pupus dan tidak mahu digunakan lagi adalah tinggi sekali.
(ShahbudinHusin 01/07/2017).

0

0

votes
Article Rating
Kongsikan artikel ini


MOHON TERASA DENGAN PERINGATAN INI!!

Hari Ini Kita Membela Yang Munkar, Siapakah Yang Akan Membela Kita Di Padang Mahsyar?!
Seringkali orang yang memiliki ilmu dan pengaruh cuba digunakan oleh pihak lain untuk kepentingan mereka. Ini bukanlah perkara baru dalam sejarah manusia.
Malangnya, seringkali pula ada pihak yang berilmu dalam bidangnya sanggup memperdagangkan pengetahuannya atas kepentingan tertentu. Justeru, banyak fakta dikelirukan, banyak kebenaran dipalsukan.
Orang berilmu dalam bidang apa sekalipun akan ada pengaruhnya yang tersendiri berkaitan bidangnya. Pakar undang-undang akan dipercayai oleh yang tidak begitu mengetahui berkaitan undang-undang.
Pakar ekonomi akan dipercayai oleh yang tidak pandai tentang ekonomi. Begitulah seterusnya. Jika golongan berilmu ini me’lacur’kan ilmu mereka untuk kepentingan diri, pasti orang awam menjadi mangsa.
Hal ini apatahlagi apabila golongan yang mempunyai pengetahuan berkaitan agama tapi memutar fakta ataupun menyembunyikan kebenaran ataupun mengakui kezaliman ataupun melindungi kemunkaran dengan hujah-hujah yang seolah-oleh itu perintah Tuhan.
Apakah di sana ada pendustaan dan pengkhianatan yang lebih daripada orang yang menjual nama Allah untuk kepentingan dirinya sehingga manusia tertipu?!
Golongan agama yang seperti ini, untuk menjaga kepentingan diri sanggup berhujah dengan segala lenggok bahasa agama membela pihak yang dapat memberikan sesuatu untuk mereka. Kadang-kala seakan bagaikan titah Tuhan yang langsung kepada mereka. Kadang-kala dengan nada kerohanian. Kadang-kala dengan teknik ilmiah dalil itu dan ini.
Namun, kesemuanya membawa natijah yang sama, membela yang jelas kezaliman ataupun penyelewengannya. Jika hal yang dibela itu sesuatu yang bersifat ijtihadi yang mana tidak jelas antara benar dan salahnya, bolehlah kita bersangka baik.
Namun duka cita apabila mereka sanggup membela perkara yang nyata lagi zahir kesalahan ataupun kezaliman padanya. Ketika masyarakat awam pun nampak jelas salah dan munkar, tiba-tiba terdapat golongan berpengatahuan agama menyatakan ‘itu betul’, ataupun ‘itu sebenarnya tidak salah’, ataupun ‘biarkan saja, bukan urusan kita’ dan pelbagai ayat ‘keagamaan’ yang lain.
Al-Quran dalam Surah al-Nisa ayat 107-109 mengingatkan kita tentang hal ini:
وَلَا تُجَٰدِلۡ عَنِ ٱلَّذِينَ يَخۡتَانُونَ أَنفُسَهُمۡۚ إِنَّ ٱللَّهَ لَا يُحِبُّ مَن كَانَ خَوَّانًا أَثِيمٗا . يَسۡتَخۡفُونَ مِنَ ٱلنَّاسِ وَلَا يَسۡتَخۡفُونَ مِنَ ٱللَّهِ وَهُوَ مَعَهُمۡ إِذۡ يُبَيِّتُونَ مَا لَا يَرۡضَىٰ مِنَ ٱلۡقَوۡلِۚ وَكَانَ ٱللَّهُ بِمَا يَعۡمَلُونَ مُحِيطًا . هَٰٓأَنتُمۡ هَٰٓؤُلَآءِ جَٰدَلۡتُمۡ عَنۡهُمۡ فِي ٱلۡحَيَوٰةِ ٱلدُّنۡيَا فَمَن يُجَٰدِلُ ٱللَّهَ عَنۡهُمۡ يَوۡمَ ٱلۡقِيَٰمَةِ أَم مَّن يَكُونُ عَلَيۡهِمۡ وَكِيلٗا .
Dan janganlah kamu berdebat (untuk membela) orang-orang yang mengkhianati dirinya. Sesungguhnya Allah tidak menyukai orang-orang yang selalu berkhianat lagi bergelimang dosa. Mereka bersembunyi dari manusia, tetapi mereka tidak bersembunyi dari Allah, padahal Allah beserta mereka, ketika pada suatu malam mereka menetapkan keputusan rahasia yang Allah tidak redlai. Dan adalah Allah Maha Meliputi (ilmu-Nya) terhadap apa yang mereka kerjakan. Beginilah kamu, kamu sekalian adalah orang-orang yang berdebat untuk (membela) mereka dalam kehidupan dunia ini. Maka siapakah yang akan mendebat Allah untuk (membela) mereka pada hari kiamat? Atau siapakah yang menjadi pelindung mereka (terhadap siksa Allah)”
Soalan tambahan lain; Siapakah pada Hari Kiamat nanti yang akan berhujah membela kita yang telah berhujah membela mereka pada hari ini?
Ilmu adalah amanah. Kata Abu Bakar al-Siddiq r.a dalam ucaptama perlantikannya: “Benar adalah amanah, bohong adalah khianat”.
Dr Mohd Asri Zainul Abidin
Mufti Perlis
1 Julai 2017
Ulasan Blog –
 Tidak perlu ulasan yang panjang-panjang  terhadap kenyataan atau peringatan daripada Mufti Perlis ini.
Juga tidak perlu disebut atau diulang-ulang isu apa yang paling relevan dan siapa yang mungkin terkait dengannya.
Kepada sekalian yang berkenaan, mohonlah terasa dan segeralah kembali ke pangkal jalan kerana di Padang Mahsyar nanti tiada sesiapa yang mampu membela kita.
Wang, habuan, jawatan, kedudukan, gajet A9 atau apa saja tidak berguna apa-apa lagi di sana nanti. Amalan dan perbuatan kita di dunia inilah yang akan menjadi saksi segala-galanya.
(ShahbudinHusin 02/07/2017)

0

0

votes
Article Rating
Kongsikan artikel ini


PAS MULA TERBELAH DUA?

Tidak sampai dua minggu setelah Presiden Pas, Hadi Awang mengibaratkan saman DOJ sebagai campurtangan asing yang kemudian pantas diampu oleh Ketua Penerangannya, Nasruddin Hassan, pertentangan nyata kini terserlah melalui pendirian Timbalan Presiden Pas sendiri, Tuan Ibrahim Tuan Man.
Hadi secara terbuka menyamakan saman DOJ sebagai campurtangan asing dan Nasruddin menambah perisa dengan mengatakan “jangan mempelawa beruang untuk menampar nyamuk di muka kancil”, Tuan Ibrahim sebaliknya berkata, tidak mengejutkan tindakan agensi penguatkuasa itu terhadap 1MDB lantaran kegagalan Malaysia sendiri memainkan peranannya.
“Tonggak negara bergantung kepada keyakinan rakyat terhadap sistem dalam negara, termasuk sistem demokrasi berparlimen, sistem pemisahan kuasa dan seluruh institusi penguatkuasa – sama ada SPR, SPRM, PDRM, Jabatan Kehakimam, Jabatan Peguam Negara dan lain-lainnya.
“Kegagalan institusi penguatkuasa negara untuk menyiasat dan bersikap telus dalam skandal 1MDB membuka ruang kepada pihak lain yang sudi melakukannya,” ujar beliau.
Lantaran itu, kata Tuan Ibrahim, tindakan DOJ bukan saja tidak mengejutkan, malah sudah dianggap perlu.
Apa pun syabas kepada Tuan Ibrahim kerana akhirnya berani menyuarakan suara hatinya. Pendirian ini bukan saja menunjukkan beliau ingin kembali kepada fikrah “amar makruf nahi mungkar”, bahkan juga menggambarkan kefahamannya mengenai kemelut 1MDB berbanding Hadi, Nasruddin dan lain-lain pimpinan Pas.
Jika difahami, DOJ bertindak semata-mata berasaskan undang-undang dan kedaulatan negara mereka kerana sistem kewangan AS telah digunakan untuk mencuci wang haram yang asalnya bersumberkan daripada dana 1MDB.
Ia tidak jauh berbeza jika pengedar dadah AS didapati mencuci wang haram mereka di Malaysia dengan membeli hartanah dan pelbagai aset lain di negara kita.
Apakah jika kerajaan Malaysia bertindak mahu merampas harta-harta tersebut, ia dianggap sebagai cubaan negara kita campurtangan terhadap AS?
Tidak kira sama ada pendirian Tuan Ibrahim itu menunjukkan Pas mungkin terbelah dua atau sebagainya, tetapi yang nyata beliau telah membuka lorong selesa untuk ahli-ahli parti tersebut kembali berjuang berdasarkan kehendak agama.
Harus diakui skandal 1MDB adalah suatu jenayah dan sebagaimana dipetik daripada laporan DOJ yang menyebutnya sebagai “konspirasi antarabangsa untuk menyeleweng dana kekayaan Malaysia bagi membiayai cara hidup mewah dengan mengorbankan kepentingan rakyat Malaysia sendiri”, Tun Mahathir Mohamad pula lebih tegas dan serius dengan mengatakan menyokong Najib samalah seperti menyokong jenayah yang dilakukannya.
Ia juga bertepatan dengan peringatan Mufti Perlis, Dr Mohd Asri Zainul Abidin, “di dunia kita membela yang mungkar, siapakah nanti yang akan membela kita di Padang Mahsyar?”
Oleh itu, tidak bermanfaat sama-sekali, malah jelas menyeleweng apabila  mengaitkan tindakan DOJ sebagai campurtangan asing. DOJ hanya bertindak kerana sistem kewangan negara mereka telah dipergunakan, selain sebahagian aset dan harta daripada wang haram itu juga dibeli di Amerika.
Tindakan membuat lencongan fakta itu tidak ubah seperti maksud tersirat mahu menyokong Najib tapi masih malu-malu kucing untuk berterus-terang kerana hati kecil sendiri ada keraguan terhadapnya.
Dan sebagaimana sebelum ini Tuan Ibrahim satu-satunya pemimpin Pas yang lantang dan kritikal bersuara tentang 1MDB, beliau kini jelas semakin menuju arah yang berlainan.
(ShahbudinHusin 03/07/2017)

0

0

votes
Article Rating
Kongsikan artikel ini


SATU LAGI TAWARAN MENARIK SETELAH UMNO TUMBANG

Akta Cukai Pelancongan 2017 yang telah diluluskan Parlimen dengan begitu tergesa-gesa pada jam 4.57 pagi, 6 April 2017 selepas perbahasan hampir 3.5 jam sekali lagi membuktikan Putrajaya gagal merangka dasar yang prihatin terhadap realiti ekonomi rakyat terbanyak masa kini.
Malah kekalutan yang timbul dari pengumuman dan kemudiannya penangguhan pelaksanaan cukai ini oleh Menteri Pelancongan, DS Nazri Aziz, akibat bantahan dari Kerajaan Negeri Sarawak membuktikan tiada penyelarasan dan perancangan rapi sebelum penguatkuasaan akta ini diumumkan. Malah Ahli-Ahli Parlimen BN dari Sarawak sewajarnya membangkitkan bantahan rakyat Sarawak terhadap cukai pelancongan ini semasa perbahasan RUU tersebut pada sidang parlimen yang lalu.
Kegagalan Putrajaya juga kelihatan akibat tindakan Kerajaan Negeri Sarawak menarik diri dari Lembaga Pelancongan Malaysia, yang merupakan satu petanda politik buruk buat Barisan Nasional.
Setelah meneliti respon pelbagai pihak terhadap isu ini termasuk dari kalangan pengusaha industri pelancongan dan perhotelan, orang awam, analisa pakar serta pimpinan KEADILAN termasuk KEADILAN Sarawak, serta mengambil kira bahawa cukai ini bakal menambah beban yang ditanggung rakyat akibat GST, saya mengumumkan bahawa KEADILAN menolak pelaksanaan Akta Cukai Pelancongan seperti yang sedia ada.
Pada mesyuarat Majlis Presiden Pakatan Harapan yang akan datang, saya akan mencadangkan agar Akta Cukai Pelancongan ini dimansuhkan sekiranya Pakatan Harapan membentuk Kerajaan Pusat pada Pilihanraya Umum ke-14 nanti.
Saya juga akan mencadangkan agar Pakatan Harapan mengkaji langkah-langkah yang boleh diambil untuk membantu mengukuhkan industri pelancongan, termasuk menggubal suatu akta baharu yang bukan sahaja adil kepada industri pelancongan dan orang ramai, tetapi saksama dan telus di dalam pengagihan dana yang dikutip kepada negeri-negeri.
Insiden-insiden yang berlaku sekitar pengumuman pelaksanaan Akta Cukai Pelancongan 2017 ini seharusnya menjadi pengajaran buat Menteri Pelancongan dan Putrajaya. Seharusnya sesuatu rang undang-undang itu diberikan masa secukupnya untuk dibincang oleh semua pihak yang berkepentingan serta melalui proses jawatankuasa parlimen yang khusus, dan bukannya dibahas dengan begitu tergesa-gesa seperti yang berlaku pada awal pagi 6 April lalu.
Datuk Seri Dr Wan Azizah Wan Ismail
Ketua Pembangkang, Parlimen Malaysia
Presiden KEADILAN
Ulasan Blog –
Setelah sebelum ini mengumumkan janji sifar GST, penghapusan cukai pelancongan ini merupakan satu lagi tawaran menarik yang dijanjikan Pakatan Harapan jika mereka berjaya mengambil alih kerajaan selepas pilihanraya umum akan datang.
Adakah penghapusan beberapa cukai ini sesuatu yang mustahil?
Sudah tentu tidak!!
Sebabnya ialah kerana Pakatan Harapan berjuang untuk rakyat dan tidak ada sesiapa di antara mereka yang ingin mengumpul kekayaan peribadi yang melampau, memiliki wang beribu juta dalam akaun peribadi atau ada isteri yang suka bermewah dengan perhiasan yang mahal-mahal.
Jika semua elemen-elemen buruk itu tiada dalam Pakatan Harapan, tiada masalah sebenarnya untuk mengembalikan semula hasil kekayaan negara ini kepada rakyat yang memerlukannya.
Lihat saja di banyak negara lain di mana antara sebab insentif dan kebajikan rakyat dapat diutamakan ialah bila pemimpin, isteri atau ahli keluarga mereka tidak rasuah, tidak bermewah dan hidup dalam serba sederhana serta seadanya saja.
Bila pemimpin dan keluarganya suka bermewah, rasuah dan keghairahan memiliki ribu-ribu juta dalam akaun peribadi lebih diutama, apa lagi, rakyatlah yang akan dijadikan mangsanya.
(ShahbudinHusin 02/07/2017)

0

0

votes
Article Rating
Kongsikan artikel ini


SAMAN DOJ TIDAK MUNGKIN TIMBUL JIKA JHO LOW, RIZA AZIZ HANYA BERBELANJA
DI MALAYSIA SAJA

 Oleh kerana kerja membela dan mempertahankan Najib Razak merupakan kerja paling sia-sia di dunia, kadangkala terasa kelakar serta geli hati dengan hujah-hujah yang dilontarkan oleh para pembela dan pentaksubnya.

 Di ketika yang lain, sesekali macam nak muntah dan loya pun ada juga lantaran apa yang mereka hujahkan tidak masuk akal dan menyimpang terlalu jauh daripada fakta yang sebenar.

 Dalam isu saman DOJ, ada yang berkata kenapa badan penguasa undang-undang AS itu sibuk-sibuk mahu bertindak merampas harta-harta di pelbagai negara sedangkan 1MDB sendiri tidak pernah sama-sekali melaporkan kehilangan wangnya.

 Untuk menyedapkan lagi cerita, dijaja pula berita melalui saluran arus perdana  bahawa saman DOJ itu lebih bermotif politik dan suatu bentuk campurtangan asing terhadap negara kita.

 Maka, menjeritlah mereka, baik yang bersongkok mahu pun yang berkopiah dan berserban di kepala – marilah kita jaga kedaulatan negara kita dan jangan biarkan pihak asing mencampuri urusan kita. Lalu dilaungkan juga biarlah kita selesaikannya melalui cara kita sendiri.

 Sementara mereka ini lupa atau buat-buat lupa bahawa semua agensi penguatkuasa dalam negara bagaikan sudah dirantai kaki dan dibisukan daripada bertindak terhadap 1MDB, saman sivil DOJ itu sebenarnya jauh tersasar sama-sekali untuk dijuruskan sebagai campurtangan asing.

 Selain tindakan DOJ adalah berdasarkan undang-undang mereka kerana memperguna sistem kewangan AS untuk mencuci wang haram, sebagaimana disebut oleh beberapa pengomen dalam blog ini, pelaku-pelaku yang dirampas hartanya itulah  sebenarnya telah melanggar undang-undang negara asing dan bukan suatu bentuk campurtangan asing.

 Jika melalui wang yang disonglap itu Jho Low menggunakan Bank Simpanan Nasional milik kerajaan Malaysia misalnya dan membeli hartanah di Pekan, Marang, Temerloh dan Kuala Nerus atau memborong lukisan di Pasar Seni saja, tentulah tidak teringin sama-sekali untuk DOJ bertindak mengemukakan saman sivilnya.

 Juga tentu tiada tindakan daripada DOJ jika Jho Low hanya membeli-belah di Poh Kong atau Habib Jewels semua barang kemas, intan berlian serta permata merah jambu untuk dihadiahkan kepada Miranda Kerr dan isteri Malaysian Official 1.

 Pasti turut tiada tindakan daripada DOJ jika Riza Aziz hanya melabur di syarikat filem dalam negara atau membuat versi baru kepada filem-filem lama seperti Bujang Lapok, Hang Tuah dan sebagainya saja.

 Dengan Jho Low dan Riza Aziz hanya melabur dan berbelanja cuma di dalam negara, Peguam Negara tentulah  lebih mudah lagi kerjanya membersihkan dan mendapati tiada kesalahan dilakukan oleh mereka.

 Tetapi, oleh kerana mereka itu menggunakan sistem kewangan AS dan sebahagian harta atau aset juga dibeli di sana, maka tentulah DOJ berhak bertindak berdasarkan undang-undang mereka sebagai sebuah negara yang berdaulat dan merdeka.

 Itulah juga yang dilakukan oleh Singapura, Switzerland dan Luxembourg dalam mendenda, menutup bank dan memenjara mereka yang dipercayai terlibat dalam membantu atau bertindak cuai dalam aktiviti pencucian wang haram yang merupakan suatu jenayah di seluruh dunia.

 Kenapa DOJ sibuk-sibuk bertindak sedangkan 1MDB sendiri tidak pernah melaporkan kehilangan wangnya?

 Jika kita teliti berdasarkan kertas pendakwaan DOJ, asas penyiasatan mereka ialah kerana wujudnya konspirasi peringkat antarabangsa untuk menyeleweng dana kekayaan Malaysia bagi membiayai cara hidup mewah mereka dengan mengorbankan kepentingan rakyat Malaysia sendiri.

 Jika ia sudah dikatakan suatu bentuk konspirasi dengan banyak pihak yang terkait dengan 1MDB sendiri mendapat manfaat daripadanya, maka tentulah tidak mungkin kehilangan wang itu dilaporkan kepada sesiapa. Malah, seboleh-bolehnya, akan terus disembunyikan lagi.

 Namun, adakah 1MDB benar-benar kehilangan wangnya?

 Jika tiada wang yang hilang daripada 1MDB, di manakah Jho Low dan Riza Aziz mendapat semua wang untuk bermewah dan berbelanja?

 Adakah mereka ahli perniagaan ternama, diketahui nama syarikat dan jenis perniagaannya  sebelum ini atau keluarga mereka daripada golongan super kaya?

 Jika kita lihat berdasarkan laporan PAC, terdapat fakta yang mudah untuk difahami bahawa memang berlaku kehilangan wang atau wang yang tidak dapat disahkan berjumlah kira-kira AS$7 bilion daripada 1MDB.

 Ia meliputi pelaburan di Cayman Islands berjumlah AS$2.318 bilion, bayaran kepada Good Star Ltd milik Jho Low sebanyak AS$1.3 bilion, bayaran kepada syarikat klon Aabar BVI sebanyak AS$3.51 bilion, AS$940 juta yang disimpan dalam bentuk unit di BSI Bank Singapura dan AS$1.56 bilion yang dilabur dalam 1MDB Global Investment Ltd.

 Secara keseluruhannya,  jumlah wang AS$7 bilion yang tidak dikesan itu adalah dapatan berdasarkan laporan audit yang dibuat oleh Ketua Audit Negara, tetapi ia kemudian diOSAkan daripada pengetahuan umum.

 Selain itu, jika tiada wang 1MDB yang hilang, mengapa IPIC menafikan Aabar BVI itu adalah anak syarikatnya dan kemudian membawa kes ka mahkamah timbangtara di London untuk menuntut wang mereka yang sepatutnya dibayar kepada Aabar Investment yang didaftarkan di Abu Dhabi?

 Mengapa juga, 1MDB memilih untuk menyelesaikan kes itu di luar mahkamah dengan setuju membayar AS$1.2 bilion serta menebus kembali bon berserta dengam faedahnya sekali kalau benar-benar bayaran secara betul sudah dibuat?

 Dalam kes kehilangan wang 1MDB, memang ia tidak dikaitkan dengan Najib kerana ia bukanlah bidang kuasa PAC berbuat demikian, tetapi disahkan ada kehilangan wang berlaku dalam syarikat tersebut.

 PAC seterusnya juga mahukan pihak polis melakukan siasatan lanjut kerana 1MDB dan Kementerian Kewangan tidak menyerahkan penyata akaun dan dokumen lain untuk mengesahkannya.

 Seperti yang kita sedia maklum, siasatan oleh pihak polis berkaitan 1MDB masih lagi belum selesai meskipun sudah lebih setahun masa berlalu daripada tempoh laporan PAC itu dibentangkan.

 Tetapi, dalam laporan DOJ yang menyebut Malaysian Official 1 menerima AS$731 juta wang 1MDB yang dilencongkan melalui akaun peribadinya, Najib yang disahkan oleh Abdul Rahman Dahlan sebagai MO1 tidak pernah sama-sekali menafikannya.

 Kenapa Najib tidak berani menafikan laporan DOJ itu?

 Begitu juga dengan isteri Malaysian Official 1 yang didakwa menerima hadiah barang kemas berjumlah RM128 juta daripada Jho Low, turut sama tidak pernah menafikannya. Yang ada cuma ugutan mahu menyaman saja.

 Mengapa tidak pernah membuat penafian jika tidak pernah menerima hadiah barang kemas tersebut?

 Lebih dari itu, kenapa hanya berani melalak saja, tetapi langsung tidak bertindak menyaman atau membuat celahan dalam saman sivil DOJ itu?

 Akhirnya, DOJ yang bermotif politik atau kita sendiri yang mempolitikkan saman sivil itu untuk kepentingan politik?
(ShahbudinHusin
03/0
7/2017)

0

0

votes
Article Rating
Kongsikan artikel ini


ADAKAH SETIAUSAHA AKHBAR NAJIB SEDANG MENYINDIR ZAHID HAMIDI?

Bukan kali pertama, malah sudah beberapa kali Setiausaha Akhbar kepada Perdana Menteri, Tengku Sarifuddin Tengku Ahmad dilihat bertindak lebih laju dan mendahului pemimpin-pemimpin UMNO sendiri dalam membela dan mempertahankan Najib Razak.

 Sebagai seorang Setiausaha Akhbar, tugas Tengku Sarifuddin ialah berurusan dengan pelbagai perkara berkaitan media atau menyediakan ucapan dan kenyataan akhbar untuk Najib.

 Tidak pernah seorang Setiausaha Akhbar  “mengglamourkan”  dirinya sendiri seperti yang dilakukan oleh Tengku Sarifuddin ini dengan bertindak seolah-olah beliau salah seorang pemimpin kanan parti dan kerajaan.
Gambaran paling nyata apabila seorang setiausaha akhbar terpaksa tampil bersuara di ketika Timbalan Perdana Menteri, Ketua Pemuda UMNO, Ketua Penerangan UMNO, Menteri Penerangan dan lain penjawat penting dalam parti dan kerajaan lebih selesa berdiam diri, adakah mereka itu sudah letih atau mual dalam membela dan mempertahankan Najib?

 Ketika menjawab tulisan Ahli Parlimen DAP Kluang, Liew Chin Tong yang membayangkan Najib kian tersepit menjelang PRU 14 akan datang, Tengku Sarifuddin sebaliknya membayangkan DAP berdepan lebih kesukaran sama ada tidak dapat bertanding menggunakan logonya sendiri iaitu Roket atau mungkin akan diharamkan pendaftarannya.

 Tindakan beliau sebagai Setiausaha Akhbar membangkitkan isu pengharaman DAP dalam berhujah menimbulkan persoalan sama ada perkara itu sedang dalam pertimbangan para penasihat Najib sebagai salah satu kaedah untuk UMNO dan BN memenangi pilihanraya akan datang atau sekadar ugutan semata-mata?

 Selain persoalan mengapa Tengku Sarifuddin yang perlu tampil menjawab apa yang ditimbulkan oleh Chin Tong sedangkan sepatutnya pemimpin UMNO dan kerajaan yang lain berbuat demikian, tentunya juga ramai yang tertanya-tanya, mengapa isu berkaitan DAP dengan Pendaftar Pertubuhan yang berada di bawah bidang kuasa Kementerian Dalam Negeri yang disentuh oleh beliau?

 Jika tujuannya bukan bertujuan benar-benar mengharamkan DAP, apakah Tengku Sarifuddin sedang menyindir Zahid Hamidi selaku Timbalan Perdana Menteri dan Menteri Dalam Negeri yang nampaknya begitu lembab dan perlahan bertindak dalam membela dan mempertahankan Najib sejak kebelakangan ini?
Apakah kerana Zahid sejak akhir-akhir ini tidak banyak berbuat apa-apa, bahkan berkaitan isi-isi yang dibangkitkan Chin Tong dalam tulisannya yang terbaru itu, pemimpin nombor dua dalam parti dan kerajaan itu juga masih berdiam diri, maka Tengku Sarifuddin bertindak melakukan sindiran itu?
Adakah Tengku Sarifuddin bertindak atas gerak hatinya sendiri kerana melihat Zahid tidak berbuat apa-apa atau beliau diarahkan untuk berbuat demikian?

 Jika begitu, bermakna lebih benarlah jangkaan Chin Tong bahawa Najib semakin tersepit dan diketepikan di mana Zahid sendiri pun tidak lagi bangkit mempertahankan Najib ketika wujudnya serangan terhadap Perdana Menteri?

 Dalam hal ini, seperti ingin menunjukkan dirinya yang sebenar kepada Tengku Sarifuddin, Zahid dengan pantas menolak kemungkinan DAP dalam pertimbangan untuk dibatalkan pendaftarannya, sambil berjanji akan memutuskan mengenainya pada minggu depan setelah mengadakan pertemuan dengan Ketua Pengarah, Pendaftar Pertubuhan.

 Apakah dengan kenyataan tersebut, Zahid cuba memulangkan sindiran kepada Tengku Sarifuddin pula dengan mesej bahawa Pendaftar Pertubuhan, jabatan yang boleh membatalkan atau tidak pendaftaran DAP, adalah dalam bidang kuasanya sebagai Menteri Dalam Negeri, bukan sebahagian daripada tugas seorang Setiausaha Akhbar?
(ShahbudinHusin 04/07/2017)

0

0

votes
Article Rating
Kongsikan artikel ini


TAK BOLEHKAH NAJIB TIDAK PERGI BERCUTI ATAU CUTI DALAM NEGARA SAJA?

Tidak seperti Perdana Menteri-Perdana Menteri sebelum ini, sudah beberapa kali percutian Najib Razak bersama keluarganya menjadi isu dan perbualan hangat di kalangan masyarakat.
Setelah penat bekerja, tidak salah pergi bercuti. Bukan saja Perdana Menteri, bahkan menteri, pemimpin GLC, peneraju korporat dan rakyat biasanya pun, semualajadinya memang suka bercuti.
Ada yang bercuti atas peruntukan yang disediakan oleh kerajaan atau tempat seseorang itu bekerja dan ramai juga yang bercuti dengan wang sendiri serta beruncit-runcit mengumpul belanja.
Namun, bercuti bukanlah acara wajib atau mesti ditunaikan dengan semestinya, tak kira sama ada berlaku ribut, taufan atau gempa bumi yang melanda. Bercuti tidaklah wajib seperti solat Jumaat atau solat lima waktu dalam sehari hukumnya.
Bercuti cumalah pilihan. Boleh dilakukan dan boleh juga tidak dilakukan. Bercuti tidak semestinya harus pergi ke luar negara, tengok salji, main golf, bermain dengan kangaroo atau sebagainya.
Duduk dan berehat di rumah, balik kampung atau bercuti di tempat-tempat menarik dalam negara juga adalah bercuti sebenarnya.
Kenapa hanya percutian Najib saja yang selalu menjadi isu?
Kenapa semasa Tun Mahathir Mohamad dan Tun Abdullah Badawi dahulu, topik percutian ini tidak menjadi isu?
Jika diperhati, bercuti adalah acara wajib bagi Najib dan beliau melakukannya sekurang-kurangnya dua kali dalam setahun.
Biasanya beliau akan bercuti pada hujung tahun dan pada 2 Syawal iaitu selepas mengadakan sambutan rumah terbuka di Seri Perdana.
Najib seolah-olah menetapkan perkara itu sebagai acara wajib baginya. Tidak kira apa sekali pun berlaku dalam negara, seperti banjir besar di Pantai Timur pada 2015, baginya cuti tetap cuti.
Begitu juga dengan tariky 2 syawal, Najib dan keluarga selalunya akan  “hilang” senyap-senyap sekurang-kurangnya dua minggu selepas bermeriah mengadakan sambutan Hari Raya.
Tidaklah salah bercuti, bahkan sebagai Perdana Menteri, bercuti menaiki jet juga adalah dibenarkan. Tetapi Najib tidak harus menjadikan ia seperti perkara wajib sebagaimana wajibnya solat Jumaat atau solat lima waktu dalam sehari.
Dalam keadaan berlakunya banjir besar atau ketika rakyat tertekan dalam kehidupan dengan kos sara hidup yang meningkat, harga barang makan mahal, GST mencengkam dan ikan kembung berharga RM22 sekilo,  tak usahlah pergi bercuti.
Berkorban dan fahamilah sedikit-sebanyak perit dan derita kehidupan rakyat. Bukankah pemimpin perlu memahami rakyat?
Sebelum 1997, Tun Mahathir Mohamad pernah tidak mengambil cuti selama beberapa tahun untuk menyelesaikan pelbagai perkara dan melaksanakan tugas yang lebih penting untuk negara.
Hanya pada Mei 1997, beliau bercuti panjang selama dua bulan sambil melawat beberapa negara dan ketika itu menyerahkan kepada Anwar Ibrahim untuk memangku jawatan Perdana Menteri.
Tidak bolehkah, dengan pelbagai kekalutan dalam negara sekarang ini, Najib menangguhkan dahulu percutiannya seperti yang pernah dilakukan oleh Tun Mahathir itu?
Kalau pun Najib mahu bercuti juga, berkunjunglah ke tempat-tempat menarik di dalam negara sendiri. Apa kurangnya Pulau Langkawi, Pulau Tioman atau Pulau Perhentian dengan Bali misalnya?
Seperkara lagi, keburukan Najib ialah selalu “pergi bercuti secara sembunyi-sembunyi macam pencuri mahu keluar rumah sendiri”.
Tidak saja percutiannya ketika banjir besar di Pantai Timur yang kemudian terdedah beliau bermain golf dengan Barack Obama di Hawaii dan beberapa kali yang lain dilakukan secara sembunyi-sembunyi, bahkan percutiannya ke Bali dan Perth baru-baru ini juga dibuat tanpa pengetahuan sesiapa.
Kenapa begitu? Adakah ia ciri-ciri pemimpin wassatiyah?
Kenapa Najib tidak mencontohi Tun Mahathir dan Tun Abdullah yang tidak menyembunyikan percutian mereka, bahkan mengalu-ngalukan penyokong serta kawan-kawan menghantar ke lapangan terbang untuk mengucapkan selamat jalan?
Lebih-lebih lagi dengan bercuti menggunakan duit kerajaan dan menaiki jet kerajaan, kenapa perlu disembunyikan daripada rakyat?
Dalam soal percutian ini, Najib tidak saja perlu berkorban dan lebih memahami rakyat, bukan semata-mata mahukan rakyat memahami gaya hidupnya, bahkan juga harus lebih telus dan terbuka dalam banyak perkara.
Jika tidak, percutian beliau dan keluarganya akan sentiasa dipertikai sampai bila-bila.
(ShahbudinHusin
04/0
7/2017)

0

0

votes
Article Rating
Kongsikan artikel ini


BALA NOVEMBER?

INSTITUSI PELABURAN AWAM DAN DANA RAKYAT PERLU JAUHI PENYENARAIAN EDRA UNTUK TIDAK MENANGGUNG HUTANG 1MDB DUA KALI

Berita mengenai penyenaraian saham Edra Power Holdings Sdn Bhd dilaporkan oleh Bernama pada 2 Julai 2017 yang lalu. Berita itu tidak menarik sebarang reaksi dari pimpinan politik atau orang ramai, walaupun ia membawa kesan politik dan ekonomi yang mendalam.
Saya suka mengingati orang ramai bahawa Edra Power Holdings Sdn Bhd adalah bekas anak syarikat 1MDB yang dijual kepada syarikat penjana bebas dan tenaga nuklear dari China, iaitu China General Nuclear Power Corporation. Setelah berhadapan dengan masalah hutang, pentadbiran Dato’ Seri Najib (melalui 1MDB) telah menjual aset-aset penjana elektrik di negara ini kepada syarikat milik negara China itu yang melanggar peraturan umum pemilikan penjana elektrik sehingga memerlukan pelepasan khas.
Akibatnya, syarikat milik negara China itu kini menjadi penjana bebas kedua terbesar di negara ini.
Semasa penjualan aset-aset penjanaan elektrik itu kepada syarikat milik China, pentadbiran Dato’ Seri Najib memberi alasan harga yang ditawarkan oleh syarikat itu (sebanyak RM9.83 bilion) adalah lebih tinggi dari yang ditawarkan oleh pembida terdekat iaitu TNB (sekitar RM8.6 bilion). Atas dasar itu, 1MDB memperjudikan aset strategik negara atas alasan dana yang disuntik oleh syarikat China itu boleh mengurangkan hutangnya, berbanding yang ditawarkan oleh TNB.
Sebab itu berita penyenaraian Edra untuk mengutip sehingga RM5 bilion dari pelabur di Bursa Malaysia ini adalah satu perkara yang perlu diberi perhatian serius.
Pertamanya, hutang-hutang yang perlu dibayar oleh 1MDB (sehingga menyebabkan aset-aset penjanaan terpaksa dijual) adalah berpunca dari pembelian aset-aset tersebut pada harga yang lebih tinggi dari pemilik asalnya (syarikat-syarikat yang rapat dengan Barisan Nasional).
Keduanya, wang yang diperolehi dari penerbitan hutang kononnya untuk menjalankan perniagaan 1MDB telah diselewengkan bagi tujuan pembelian harta peribadi dan berboros yang menyebabkan 1MDB tidak menjana apa-apa pulangan hingga hutant-hutangnya perlu ditanggung oleh pihak awam.
Oleh yang demikian, jika saham-saham yang bakal diterbitkan oleh Edra dilanggan pula oleh institusi pelaburan atau dana yang dimiliki oleh rakyat Malaysia, ini samalah seperti rakyat Malaysia menanggung hutang 1MDB dua kali:
1. Pertama – hutang pusingan pertama yang diambil oleh 1MDB dan telah diselewengkan
2. Kedua – rakyat Malaysia memberikan wang kepada pemilik Edra (China General Nuclear Power Corporation) untuk membayar kembali RM5 bilion yang telah dibayar oleh CGNPC kepada 1MDB
Maka, saya menyeru supaya institusi pelaburan awam dan dana awam terutamanya KWSP, Tabung Haji, KWAP, PERKESO, PNB, Khazanah, MARA dan semua pelaburan lain untuk memboikot dan menjauhi penyenaraian saham Edra untuk mengelakkan dana awam terjebak kali kedua di dalam skandal 1MDB.

Dato’ Seri Najib wajarlah memastikan wang yang dibayar kepada 1MDB hasil penjualan aset penjanaan elektrik kepada China General Nuclear Power Corporation kekal datang dari syarikat China itu, bukannya dibayar balik oleh rakyat Malaysia melalui penerbitan saham sebanyak RM5 bilion ini.

RAFIZI RAMLI
AHLI PARLIMEN PANDAN
NAIB PRESIDEN KEADILAN
Ulasan Blog –
Sama-sama kita tunggu November nanti apabila Edra Energy dijangka diapungkan di Bursa Malaysia, apakah wujud arahan tertentu agar dana awam seperti KWSP, Tabung Haji, KWAP, Perkeso, PNB, Khazanah, MARA dan lain-lain untuk membeli saham-sahamnya?
Jika kebimbangan Rafizi ini menjadi kenyataan akhirnya, bermakna bukan saja rakyat  Malaysia terpaksa menanggung hutang 1MDB sebanyak dua kali, malah juga “diperbodohkan” untuk kali keduanya.
Jadinya, sementara China akan terus mengaut untungnya, tinggallah balanya menjadi milik rakyat Malaysia.
Oleh itu, jaga-jaga bila tiba November nanti.
(ShahbudinHusin 05/07/2017)

0

0

votes
Article Rating
Kongsikan artikel ini


RM7 JUTA DIBAYAR KEPADA KETUA PERISIK TENTERA – JAWAB, JAWAB, JAWAB?

Satu lagi pendedahan yang memerlukan jawapan segera, bukan saja daripada Perdana Menteri, Najib Razak, tetapi juga daripada Kementerian Pertahanan yang diketuai oleh Hishammuddin Hussein.

 Belum pun Najib berani tampil dengan jawapan sebenar berhubung bayaran RM9.5 juta kepada peguam Shafee Abdullah, kini satu lagi episod “cash is king” muncul menyesakkan dada rakyat seolah-olah sejak beliau menjadi Perdana Menteri, pemberian tunai dalam jumlah jutaan ringgit bukan lagi perkara biasa.

 Selain kepada Shafee, banyak lagi pendedahan pemberian wang oleh Najib terdedah kepada umum. Semua wang itu pula dikaitkan dengan dana 1MDB yang dilencongkan.

 Terbaru ini, bagaimanakah seorang Ketua Pengarah Perisikan Pertahanan boleh menerima RM7 juta daripada seorang Perdana Menteri?

 Kenapa wang tersebut diberikan melalui cek peribadi daripada Najib sendiri kepada Ketua Pengarah berkenaan?

 Apakah tujuannya?

 Adakah pemberian wang itu dalam pengetahuan Kementerian Pertahanan, Menteri Pertahanan atau Panglima Angkatan Tentera?

 Kepada siapa wang tersebut diagih-agihkan dan adakah anggota perisikan Kementerian Pertahanan tahu mengenai wang tersebut?

 Oleh kerana wang RM7 juta itu didakwa diberikan kira-kira sebulan sebelum PRU 2013 lalu, adakah ia mempunyai kaitan dengan  pilihanraya atau berkaitan undi-undi pos daripada tentera?
Mungkinkah ia juga berkenaan perancangan perkara lain yang melibatkan pilihanraya 2013 yang hanya Najib dan Ketua Pengarah Perisikan Tentera saja merancangnya?

 Kini, persoalan juga timbul, siapa lagi yang turut menerima wang juta-juta daripada Najib?
Adakah perisikan lain juga turut menerima wang daripada Najib?

 Jawab, jawab, jawab Najib…lepas bercuti di Bali dan Perth, takkan masih dengan stail lama berdiam diri lagi?
(ShahbudinHusin 06/07/2017)

0

0

votes
Article Rating
Kongsikan artikel ini


YANG DI KELANTAN INI IKUT PANDUAN AL-QURAN ATAU TIDAK?

 Meneruskan pembelaan terhadap dirinya setelah dikecam teruk kerana menyamakan saman sivil DOJ sebagai suatu bentuk campurtangan asing, Presiden Pas, Hadi Awang dalam tulisan terbarunya berkata,  kemelut 1MDB harus diselesaikan berpandukan ajaran Al-Quran.

 Beliau juga memetik sebuah pesanan Rasulullah melalui hadis yang bermaksud:-
“Sesiapa yang menunjukkan bersama Islam ajaran yang baik nescaya dia mendapat pahalanya dan pahala orang yang mengikut contoh baiknya tanpa dikurangkan pahalanya sedikit pun dan sesiapa yang menunjukkan bersama Islam ajaran yang jahat nescaya dia memikul dosanya dan dosa orang mengambil teladannya selepasnya tanpa dikurangkan dosanya sedikit pun (riwayat Muslim)”.

 Alhamdulillah, siapa pun yang beragama Islam dan beriman dengan Al-Quran dan Hadis, pasti tidak menolak kebenaran kata-kata Hadi itu.

 Jika Al-Quran yang diikuti dengan teliti, bukan sekadar dibaca tanpa meresap ke hati, tidak saja semua kemelut mudah diatasi, bahkan skandal 1MDB, kehilangan wang, pemindahan tunai beribu juta kepada akaun peribadi, joli dan shopping di sana sini dengan wang curi atau sumber yang diragui, semuanya tidak mungkin akan terjadi.
Tetapi, sementara mengatakan Al-Quran sebagai jalan penyelesaian terpuji, apa pula hukumnya berbaik-baik dengan pencuri?

 Bagaimana pula dengan Pas yang dikata mahu menegakkan hukum Islam dan mungkin mampu membawa penyelesaian kepada kemelut 1MDB berpandukan Al-Quran, namun hanya mahu bertanding 100 kerusi saja?

 Adakah Pas benar-benar mahu berkuasa atau sekadar ingin membantu penguasa sedia ada, bukan saja untuk terus berkuasa, bahkan mungkin melindungi dan menutup terus penyiasatan 1MDB?

 Oppps…sebelum terlupa, terlanjur Hadi bercakap tentang berpegang kepada panduan Al-Quran, adakah beliau sedar tentang projek karbon di Kelantan yang melibatkan 1 juta ekar hutan simpan?
Sebagaimana yang didedahkan oleh Husam Musa, syarikat yang terbabit bukan saja tiada kelulusan Bank Negara dan ada kaitan dengan pelaburan yang meragukan, malah pejabatnya juga didakwa tidak wujud.

 Soalan mudah saja, adakah ajaran Al-Quran benar-benar diikuti dan dijadikan panduan sebelum Kerajaan Pas Kelantan melaksanakan projek tersebut?
(ShahbudinHusin 05/07/2017)

0

0

votes
Article Rating
Kongsikan artikel ini


"1MDB, JHO LOW DAN MO1 YANG SABOTAJ EKONOMI, BUKAN SAYA"

Panglima utama kepada Dato’ Seri Najib Razak iaitu Datuk Seri Abdul Rahman Dahlan menuduh saya berniat jahat dan ditafsirkan beliau sebagai usaha mensabotaj ekonomi negara. Dalam satu tulisan semalam, Datuk Seri Rahman mendakwa penglibatan 1MDB di dalam industri penjana bebas (IPP) telah berjaya menstrukturkan kembali perjanjian pembekalan tenaga bebas agar tidak berat sebelah seperti sebelum itu.Tindakan serta-merta Datuk Seri Rahman menuduh saya cuba mensabotaj ekonomi negara (apabila saya menyeru supaya dana awam tidak terlibat di dalam penyenaraian Edra milik syarikat Kerajaan China) menunjukkan rasa cemas pentadbiran Dato’ Seri Najib mengenai cadangan penyenaraian itu. Rasa cemas itu sudah tentu berpunca dari kebimbangan Dato’ Seri Najib bahawa pembelian saham-saham Edra dari syarikat milik Kerajaan China oleh dana awam akan sekali lagi mengundang kemarahan rakyat.Maka, alasan-alasan yang diberikan untuk menunjukkan “jasa” 1MDB (melalui Edra) kepada rakyat menjadi tidak keruan. Saya tunjukkan di bawah beberapa alasan yang tidak benar dan boleh dipatahkan dengan mudah:i. Datuk Seri Rahman mendakwa oleh kerana 1MDBlah maka perjanjian pembekalan tenaga oleh penjana bebas (IPP) menjadi lebih adil lalu harga yang dibayar oleh Tenaga Nasional Berhad (TNB) kepada IPP adalah lebih murah. Akibatnya, keuntungan TNB meningkat berbanding sebelum ini.(Rujuk perenggan:
Berbanding mencatatkan kerugian dan memerlukan bantuan kerajaan sebagaimana berlaku pada masa lampau, terma dan kadar PPA yang adil di mana melibatkan 40 peratus dari kos, kini menyumbang kepada TNB yang turut mencatatkan keuntungan berbanding sebelum ini.
)Berhubung perkara ini, saya hanya ingin mengajukan satu soalan kepada Datuk Seri Rahman untuk menunjukkan bahawa alasan ini tidak benar: jika benarlah 1MDB (melalui Edra) telah menyebabkan perjanjian IPP lebih adil dan mengurang kos menjana dan membekal elektrik kepada rakyat, kenapa tarif elektrik tidak turun selari dengan penurunan kos dan keuntungan TNB seperti yang didakwa? Sebaliknya tarif elektrik menjadi lebih tinggi sejak pembabitan 1MDB di dalam industri penjanaan elektrik bebas.ii. Datuk Seri Rahman mendakwa oleh kerana 1MDB jugalah tanggungan subsidi gas oleh PETRONAS adalah jauh lebih sedikit berbanding sebelum itu.(Rujuk perenggan:
Manakala bil subsidi gas Petronas bagi 2015 adalah satu pertiga dari apa yang perlu ditanggung pada 2012, penjimatan sebanyak RM10 bilion. Penjimatan besar ini dibelanjakan bagi pembangunan dan kebajikan yang memanfaatkan rakyat di kala kerajaan mengekalkan kadar elektrik rendah untuk semua.
)Saya tergelak membacanya kerana jelas Datuk Seri Rahman seolah-olah beranggapan rakyat jelata mudah diperbodohkan. Kos subsidi gas yang ditanggung oleh PETRONAS (kerana gas asli dijual lebih murah kepada penjana bebas berbanding harga pasaran) turun mendadak bukanlah disebabkan oleh “jasa” 1MDB seperti yang didakwa oleh Datuk Seri Rahman. Subsidi gas sekarang adalah jauh lebih rendah (berbanding tahun 2012 seperti yang didakwa) adalah kerana harga minyak mentah dunia telah jatuh mendadak sekarang berbanding tahun 2012 (lihat carta harga minyak mentah Brent di bawah, harga jatuh dari sekitar USD115 setong dalam tahun 2012 kepada sekitar USD50 setong dalam tahun 2016 – 2017).Seluruh dunia tahu bahawa tarif elektrik masih kekal tinggi di Malaysia dan tidak pernah diturunkan (walaupun Datuk Seri Rahman mendakwa kos menjana elektrik turun mendadak kerana “jasa” 1MDB). Seluruh dunia juga tahu jumlah subsidi gas yang ditanggung PETRONAS turun mendadak selari dengan jatuhnya harga minyak mentah; bukannya disebabkan oleh “jasa” 1MDB.Seluruh dunia juga tahu bahawa 1MDB menanggung hutang yang tinggi kerana membeli aset-aset penjanaan elektrik bebas dari syarikat kroni pada harga yang lebih tinggi dari nilaian. Seluruh dunia tahu aset-aset itu kemudiannya dijualkan sepenuhnya kepada syarikat milik Kerajaan China (iaitu China General Nuclear Power Corporation atau CGNPC) walaupun TNB membidanya untuk mengurangkan hutang-hutang 1MDB.Kini, apabila CGNPC ingin menyenaraikan Edra (yang dibeli dari 1MDB) bagi tujuan mengutip kembali RM5 bilion dari jumlah asal RM9.83 bilion yang dibayar kepada 1MDB, ia samalah seperti rakyat Malaysia yang menanggung hutang 1MDB buat kali kedua jika saham-saham itu dibeli oleh dana-dana awam yang dimiliki rakyat seperti KWSP, KWAP, Tabung Haji, PNB, PERKESO dan Khazanah.Oleh itu seruan saya supaya dana-dana awam jangan terlibat membeli saham Edra adalah selari dengan kemahuan rakyat yang sudah serik dengan penyenaraian FGV satu ketika dahulu dan tanggungan hutang-hutang 1MDB yang sehingga kini tidak berkesudahan.Lagi pun, jika benarlah Edra ini satu syarikat yang mempunyai potensi keuntungan yang tinggi seperti yang diwar-warkan, saya pasti CGNPC milik Kerajaan China itu mampu menjual saham-sahamnya kepada pelabur antarabangsa yang lain dari dana-dana antarabangsa tanpa perlu bergantung kepada dana awam milik rakyat Malaysia.Isu menghalang dana awam dari terlibat dengan penyenaraian Edra ini adalah isu utama yang perlu diberi perhatian. Saya juga mempunyai banyak lagi jawapan-jawapan dan fakta-fakta untuk membidas hujah songsang Datuk Seri Rahman mengenai isu ini.Hakikatnya, yang mensabotaj ekonomi Malaysia bukanlah orang seperti saya yang hanya menjalankan tugas sebagai Ahli Parlimen pembangkang untuk memastikan dana awam tidak digunakan untuk pelaburan berisiko tinggi. Rakyat juga tahu bahawa pihak yang mensabotaj ekonomi Malaysia adalah Jho Low, 1MDB dan MO1 yang menyebabkan rakyat Malaysia menanggung hutang sehingga RM50 bilion.Oleh itu, cara yang terbaik membincangkan perkara ini ialah melalui satu perdebatan terbuka yang disiarkan secara langsung baik di televisyen nasional (sama ada RTM, TV3 atau TV lain) dan melalui Facebook LIVE. Saya percaya banyak pihak yang berpengalaman luas menganjurkan perdebatan seperti Sinar Harian boleh menguruskan debat ini dengan cepat.Sepatutnya jika Datuk Seri Rahman benar-benar yakin 1MDB telah banyak membantu rakyat Malaysia melalui pembabitannya di dalam industri penjanaan tenaga bebas; atau yakin bahawa potensi pelaburan di dalam Edra adalah baik (dan dana awam tidak perlu bimbang dengan risiko pelaburan), maka beliau tidak wajar gentar untuk berdepan dengan saya di dalam satu perdebatan.RAFIZI RAMLI
AHLI PARLIMEN PANDAN
NAIB PRESIDEN KEADILAN
Ulasan Blog –
Jawapan atau huraian Rafizi di atas tidaklah terlalu sukar untuk difahami sebagai jawapan kepada dakwaan yang dibuat oleh Abdul Rahman Dahlan semalam.Selain itu, apa yang disebut oleh Rafizi sebelumnya iaitu agar dana-dana awam tidak digunakan untuk membeli saham Edra Energy apabila ia disenaraikan di Bursa Malaysia pada November nanti, bukanlah suatu bentuk sabotaj kepada ekonomi negara, tetapi suatu peringatan kepada kerajaan supaya wang rakyat tidak sesuka hati digunakan untuk menyelamatkan atau memberi keuntungan kepada pihak lain.Bagi yang rasional dan objektif, mereka tentunya akan berterima kasih dengan peringatan seperti itu. Jika tidak diingatkan, kecuali jika Najib Razak dan kerajaan benar-benar tidak tahu malu, mungkin saja sekali lagi dana awam akan digunakan untuk membeli saham-saham Edra itu.Kenapa Abdul Rahman menyifatkan peringatan Rafizi sebagai sabotaj kepada ekonomi negara?Adakah ia bermakna memang sudah sedia terpatri dalam minda kerajaan untuk mengarahkan KWSP, Khazanah, KWSP, KWAP, Tabung Haji dan lain-lain institusi pelaburan awam untuk membeli saham Edra itu, lalu ia kini terencat berikutan Rafizi sudah menjangkanya lebih awal?Jika tidak, bukankah Abdul Rahman sepatutnya juga berterima kasih atau setidak-tidaknya mengatakan kerajaan tidak sesekali berhasrat mahu melibatkan institusi awam untuk membeli saham Edra tersebut?Ohh…satu lagi, diharap Abdul Rahman juga dengan senang hati dapat menerima cabaran Rafizi untuk berdebat secara langsung dengannya mengenai perkara yang sama bagi kita sama-sama mengetahui apakah 1MDB, Jho Low dan MO1 benar-benar dapat dipertahankan lagi.Jangan cuba-cuba lari – berani kerana benar, takut kerana salah.
(ShahbudinHusin 06/07/2017).

0

0

votes
Article Rating
Kongsikan artikel ini


KENAPA TIADA PIMPINAN PAS TAMPIL SOKONG TUAN IBRAHIM?

Walaupun semua persoalan yang dilontarkan oleh Timbalan Presiden Pas, Tuan Ibrahim Tuan Man sebagai menjawab perlecehan yang cuba dilakukan oleh Ketua Pengarah JASA, Dr. Puad Zarkashi terhadapnya bukanlah sesuatu yang asing dan baru, tetapi sebenarnya itulah pertanyaan yang selama ini turut bersarang dalam pemikiran rakyat Malaysia yang prihatin.
Antara yang ditanyakan oleh Tuan Ibrahim kepada Dr. Puad ialah:-
“Jika Ketua Pengarah Badan Propaganda Kerajaan JASA, Mohd Puad Zarkashi begitu yakin bahawa tiada salahlaku di dalam 1MDB, PAS mencabarnya untuk mendesak kerajaan untuk mendedahkan laporan audit 1MDB untuk dibandingkan bersama dengan laporan Jawatankuasa Kira-kira Wang Negara (PAC) dan biar rakyat menilai sendiri.
“Apakah komen dan kesimpulan utama yang dibuat oleh Ketua Audit Negara mengenai audit 1MDB?
“Apakah laporan audit itu berjaya disiapkan dengan semua dokumen yang lengkap?
“Apakah setiap transaksi kewangan 1MDB ke luar negara dapat diperiksa oleh Jabatan Audit Negara dengan pernyataan-pernyataan bank antarabangsa yang melibatkan 1MDB?
“Apakah PAC dapat menemuramah Jho Low sebelum menyiapkan laporan?
“Mengapa sehingga kini kerajaan Malaysia dan PM sendiri tidak menfailkan saman terhadap Sarawak Report mahupun Wall Street Journal atas fitnah-fitnah terhadap 1MDB sekiranya ia betul fitnah?”
Jelas, tepat serta mudah saja pertanyaan Tuan Ibrahim. Sebagai ketua kepada sebuah badan propaganda kerajaan, Dr. Puad mesti tampil menjawabnya juga dengan jelas, mudah, betul dan meyakinkan.
Malah, berbanding dengan percubaan Presiden Pas, Hadi Awang yang mahu mengaitkan saman DOJ sebagai suatu campurtangan asing, persoalan yang dilontarkan oleh Tuan Ibrahim tentang 1MDB ternyata jauh lebih relevan dan dapat diterima.
Tetapi, kenapa sehingga ini tiada seorang pun pemimpin Pas menyambut atau menyokong Tuan Ibrahim?
Mengapa kenyataan Hadi Awang mengenai campurtangan asing lebih banyak disambut dan disokong, sedangkan suaranya itu hampir saja senada dengan luahan mengampu Salleh Said Keruak dan Annuar Musa?
Apakah pemimpin-pemimpin Pas yang lain enggan menyambut dan menyokong kenyataan Tuan Ibrahim itu kerana lebih takut dilihat bercanggah nada dengan UMNO daripada kelihatan mahu menunjukkan ada kebersamaan?
Tuan Ibrahim sajakah satu-satunya yang berani?
Masihkah Pas secara keseluruhannya kenal “amar makruf, nahi mungkar?”
(ShahbudinHusin 07/07/2017)

0

0

votes
Article Rating
Kongsikan artikel ini


MAU TAK TERGAMAM?

Dalam siri jelajah pertama Pakatan Harapan di Penaga, Kepala Batas semalam untuk tujuan menghuraikan mengenai saman DOJ berkaitan 1MDB kepada orang kampung dan penduduk luar bandar, ramai yang hadir dilaporkan tergamam dengan butir-butir pendedahan berkenaan syarikat pelaburan kerajaan itu.
Selepas di Penaga, ceramah bertajuk  “Sayangi Malaysia, Hapuskan Kleptokrasi” itu dijadual akan menjelajah ke tempat-tempat lain di seluruh negara.
Kenapa mereka tergamam?
Hutang 1MDB – lebih RM50 bilion.
Duit yang dipercayai hilang berdasarkan  siasatan DOJ – AS$4.5 bilion atau kira-kira RM20 bilion.
Masuk dalam akaun peribadi MO1 sebagaimana dapatan DOJ – AS$731 juta atau lebih kurang RM3,000 juta.
Nilai barang kemas mewah yang dihadiahkan Jho Low kepada isteri MO1 – RM128 juta.
Jho Low juga tentunya dapat bilion-bilion.
Jika tidak, mana mungkin Jho Low mampu beli hotel, jet, kapal layar, lukisan mahal, menghadiahkan barang kemas kepada selebriti ternama dan bersuka-ria di pesta arak serta kasino?
Belanja haji oleh 1MDB – hanya RM56 juta sejak 2011.
Mau orang kampung tak tergamam?
Rupa-rupanya lebih banyak dibelanja di Amerika dan untuk bersuka-ria daripada membuat pahala atau pahala yang digembar-gamburkan tidak lebih semata-mata hanya untuk menutup banyak dosa?
(ShahbudinHusin 07/07/2017)

0

0

votes
Article Rating
Kongsikan artikel ini


TUN MAHATHIR/ANWAR LAWAN NAJIB/ZAHID HAMIDI – SELAMAT TINGGALLAH UMNO,
BN!!

Perakuan Tun Mahathir Mohamad untuk menyokong Anwar Ibrahim menjadi Perdana Menteri sebenarnya memberi makna yang besar kepada perubahan dalam negara yang sedang menjadi dambaan majoriti rakyat sekarang ini.
Setelah bertemu dua kali dengan Anwar di mahkamah sebelum ini, sokongan terbuka Tun Mahathir kali ini ibarat pematrian terakhir lagi kukuh bersama bekas Timbalan Perdana Menteri itu yang akan dibawanya hingga ke hujung nyawa.
“Dalam kes Anwar kita boleh berhujah yang dia tidak dilayan secara adil. Jelas sekali keputusan mahkamah dipengaruhi kerajaan dan saya rasa kerajaan akan datang mampu memujuk Yang Dipertuan Agong untuk memberi pengampunan Diraja kepada Anwar.
“Dalam keadaan dia mampu terlibat kembali dalam politik dan menjadi Perdana Menteri, saya tidak ada bantahan,” kata Pengerusi Bersatu itu dalam temubual dengan Guardian, baru-baru ini.
Kata-kata beliau itu dengan sendirinya mampu memberi laluan untuk selesainya isu kepimpinan dalam Pakatan Harapan, sebuah gabungan yang bakal didaftarkan secara rasmi untuk menumbangkan UMO dan BN dalam pilihanraya umum akan datang.
Tun Mahathir kini tentunya tiada halangan ini untuk dipersetujui sebagai Pengerusi Pakatan Harapan dan seterusnya menjadi “kepala perang” bagi menentang Najib Razak, UMNO dan BN.
Meskipun ada yang mempertikaikan beliau sudah terlalu tua dan dianggap sebagai kitar semula, tetapi kita yang inginkan perubahan haruslah berfikiran terbuka bahawa “siapakah lagi yang paling sesuai dan digeruni untuk menumbangkan Najib selain daripada Tun Mahathir”?
Soal sama ada Tun Mahathir akan menjadi Perdana Menteri peralihan atau tidak selepas itu, ia seharusnya menjadi soal kedua kerana yang penting ialah kemampuan dan pengalaman beliau dapat dimanfaatkan sepenuhnya dalam “perang” PRU 14 nanti.
Setelah menang, jika Pakatan Harapan mahu beliau menjadi Perdana Menteri peralihan buat sementara waktu dengan tugas utama untuk memulihkan ekonomi, memenjarakan petualang-petualang bangsa, mengembalikan kekayaan negara dan memujuk Yang Dipertuan Agong untuk pembebasan Anwar, kita seharusnya juga mengakui bahawa hanya Tun Mahathir ada kelebihan tersendiri dalam melaksanakan tanggungjawab tersebut.
Kiranya setelah itu, semua parti dalam Pakatan Harapan mahukan jawatan Perdana Menteri diberikan kepada Anwar untuk beberapa tahun sebelum diserahkan kepada pimpinan muda seperti Azmin Ali, Rafizi Ramli, Mukhriz dan sebagainya, ia tentunya juga jauh lebih baik berbanding jatuh ke tangan pemimpin-pemimpin yang sedia ada dalam UMNO sekarang ini.
Sifir mudahnya ialah dengan pengakuan Tun Mahathir untuk menyokong Anwar dari segi pengampuan dan seterusnya menjadi Perdana Menteri, gandingan Mahathir/Anwar kini sah muncul kembali buat kali kedua.
Yang menariknya, gandingan itu muncul hanya setelah beberapa minggu sebelum ini Anwar mengumumkan menarik diri sebagai calon Perdana Menteri serta menyeru semua pihak dalam Pakatan Harapan memfokuskan kepada matlamat utama mencapai kemenangan terlebih dahulu.
Secara tersiratnya bermakna, fokus Pakatan Harapan untuk menumbangkan UMNO dan BN akan lebih kukuh dan mantap lagi selepas ini.
Isu kepimpinan, pendaftaran, logo, pembahagian kerusi dan yang lain-lain akan selesai dengan sendirinya dan lebih mudah secara berperingkat-peringkat dan semuanya tidak dinafikan amat menakutkan Najib.
Najib sendiri tidak melindungkan rasa gerun dan gentarnya dengan perkembangan terbaru ini. Sebab itu, dalam keadaan mahu pulang ke tanahair dari percutiannya di Perth dan seakan hari liburnya sudah terganggu, beliau nampaknya tidak menyembunyikan perasaan gundah-gulananya dengan sanggup secara tergesa-gesa mengeluarkan kenyataan kira-kira jam 9.30 malam semata-mata untuk mengecam keras musuh politiknya itu.
Katanya, beliau akan menghalang usaha Tun Mahathir untuk menyingkirkannya kerana ia didorong oleh kepentingan peribadi dan lebih untuk memastikan anaknya, Mukhriz dipilih menjadi Perdana Menteri.
“Pusingan U terbarunya menyokong Anwar menjadi Perdana Menteri tidak semudah yang dilihat. Hakikatnya sokongan kepada Anwar didorong kebimbangan tentang keputusan kabinet membentuk Suruhanjaya Diraja berkaitan urusniaga forex yang akan membawa kepada pertuduhan jenayah.
“Jadi dia tidak mampu berdepan dengan individu berkaitan dengan kes itu seperti Anwar yang boleh memberikan keterangan menentangnya,” kata Najib lagi.
Lihat, siapa yang sedang bimbang sebenarnya?
Belum pun diketahui siapa anggota Suruhanjaya Diraja yang bakal dilantik berkaitan forex itu, Najib sudah awal-awal lagi membayangkan ada pertuduhan jenayah akan dikenakan terhadap Tun Mahathir?
Bagaimana Najib boleh tahu dan yakin mengenainya?
Adakah memang tujuan dan niat Suruhanjaya Diraja itu diwujudkan oleh kabinet yang dipengerusikan oleh Najib ialah untuk mengenakan pertuduhan jenayah kepada Tun Mahathir dan seterusnya menghalang daripada menjadi “kepala perang” dalam PRU 14?
Tidakkah kenyataan Najib itu dengan sendirinya mengesahkan kebimbangannya terhadap gandingan Tun Mahathir/Anwar?
Apa pun gundah rasa dalam hati, berbanding gandingan Najib/Zahid Hamidi – satu terlalu sarat  dengan beban 1MDB serta seluruh dunia memandang serong kepadanya dan satu lagi tiada jasa, kecuali membenarkan kelulusan membawa masuk 1.5 juta pekerja asing dari Bangladesh, rasanya rakyat Malaysia belum “buta hati”  untuk mengenepikan gandingan Tun Mahathir/Anwar demi masa depan yang lebih baik buat negara.
(ShahbudinHusin 08/07/2017).

0

0

votes
Article Rating
Kongsikan artikel ini


SIAPA PALING BANYAK AIB? ADAKAH ZAHID MAHU LEBIH BANYAK PEKUNG NAJIB
DIDEDAH KEPADA UMUM?

Di kampung halamannya sendiri iaitu Bagan Datuk, ketika merasmikan Mesyuarat Perwakilan UMNO bahagian yang diketuainya, Ahmad Zahid Hamidi memberi amaran kepada Tun Mahathir Mohamad agar menjaga mulutnya atau segala aib dan kepincangannya selama 22 tahun menjadi Perdana Menteri akan didedahkan.
Timbalan Perdana Menteri berkata, sebagai manusia biasa, Tun Mahathir pasti ada kelemahan dan kesilapan, namun ia ditutup selama ini demi menghormatinya.
Namun tegas, Zahid, kritikan Tun Mahathir terhadap UMNO dan kerajaan sudah melampaui batas sehingga membuatkan Najib Razak sendiri hilang sabar dengannya.
“Zaman beliau sudah berlalu, duduk diam-diam sudahlah. Duduklah berzikir.
“Beliau buka aib pemimpin sekarang, jangan lupa kita juga pernah tutup aib beliau. Jangan sampai kita pula buka aib dan pekung beliau. Macam-macam kita boleh buka,” kata Zahid yang sedang menjalankan tugas sebagai Timbalan Presiden UMNO.
Ekk eleh….nak buka pekung Tun Mahathir konon?
Adakah Tun Mahathir takut?
Kenapa aib dan pekung lama Tun Mahathir yang Zahid lebih peduli sedangkan yang menjadi perkiraan rakyat ketika ini ialah pekung Najib yang sedang bernanah dan berbau hanyir ke seluruh pelusuk dunia?
Adakah Zahid sebagai pemimpin yang tahu lebih banyak perkara mengenai agama, lebih sedia menyingkap kembali pekung yang tidak lagi berbekas semata-mata untuk menutup pekung yang sedang berbau dan menghanyir dengan busuk?
Selain itu, harus juga diperingatkan kepada Zahid, antara Tun Mahathir dengan Najib, siapa yang lebih banyak pekung dan aib mereka?
Jika Zahid fikir Tun Mahathir ada aib dan pekung selama 22 tahun menjadi Perdana Menteri dahulu yang boleh didedahkan, apakah beliau lupa bahawa Pengerusi Bersatu itu juga mungkin menyimpan lebih banyak aib dan pekung Najib ketika menjadi menteri di bawah kepimpinannya dahulu?
Malah, aib dan pekung Zahid ketika menjadi Setiausaha Politik Najib dan kemudian Ketua Pemuda UMNO dahulu pun mungkin masih tersimpan rapi dalam simpanan Tun Mahathir sehingga sekarang?
Kiranya beliau fikir kerajaan boleh mendedahkannya pada bila-bila masa, adakah Tun Mahathir tidak boleh berbuat tindakan yang sama?
Jangan main-main, takut akhirnya “terbesar kemaluan” sendiri nanti?
Atau mungkinkah kerana Zahid tahu bahawa Tun Mahathir tidak mungkin menutup mulutnya mengenai Najib, apatah lagi setelah melihat banyak kemungkaran berlaku di depan mata, maka beliau sengaja memberi amaran sedemikian dengan harapan agar lebih banyak lagi aib dan pekung Perdana Menteri didedahkan kepada umum.
Adakah Zahid sebenarnya sedang bermain politik serampang dua mata – macam menyokong Najib tetapi dalam masa yang sama juga mahu imej Najib terus merudum atau dirudumkan kerana dengannya bolehlah beliau sambil-sambil berdoa mudah-mudahan jawatan Perdana Menteri “tergolek free” jatuh kepadanya?
Mustahilkah ia?
(ShahbudinHusin 08/07/2017)

0

0

votes
Article Rating
Kongsikan artikel ini


SIDANG MEJA BULAT 1MDB – SUATU LANGKAH MENGUNDUR KE BELAKANG

Selepas menunjukkan ketegasan menjadi pemimpin tunggal Pas yang berani bersuara mengenai 1MDB sehingga berbeza pendirian dengan Hadi Awang dan kemudian tidak gentar melontarkan pelbagai pertanyaan kepada Ketua Propaganda kerajaan, Dr. Puad Zarkashi yang sehingga kini terus terdiam, Tuan Ibrahim Tuan Man kini bercadang untuk mengadakan sidang meja bulat membincangkan kedudukan syarikat pelaburan kerajaan itu yang daripadanya diketahui ada seorang dua tiba-tiba menjadi bilionwan tanpa ketahuan.
Timbalan Presiden yang sekarang menjadi Pemangku Presiden Pas itu mengumumkan demikian selepas mempengerusikan Mesyuarat Jawatankuasa Pas Pusat, pagi semalam.
Dilaporkan beliau berkata, sidang meja bulat itu akan disertai antara lain oleh bekas Pengerusi 1MDB, Bakke Salleh, pemimpin veteran DAP yang menganggotai PAC, Dr. Tan Seng Giaw, bekas Menteri Besar Selangor, Khalid Ibrahim dan seorang pakar ekonomi, Dr. Jomo Kwame Sundram.
Tujuan sidang yang dikatakan untuk mendengar penjelasan daripada kedua-dua belah pihak itu dijadual akan diadakan pada 7 Ogos depan.
Meskipun mungkin bertujuan baik, tetapi hasrat Pas mengadakan sidang meja bulat mengenai 1MDB ketika ini adalah tindakan politik yang hanya mengundur ke belakang dan jelas membuang masa semata-mata.
Apakah gunanya mengadakan sidang meja bulat lagi setelah jelas terbukti Najib Razak tidak peduli dan hanya memekakkan telinga kepada semua suara yang menuntut kebenaran diketengahkan berkaitan 1MDB?
Apakah gunanya mengadakan sidang meja bulat lagi setelah Peguam Negara disingkir, anggota kabinet dipecat, Pasukan Petugas Khas berkubur begitu saja dengan sendirinya, anggota PAC ditawar dedak jawatan dalam kerajaan dan semua siasatan langsung tidak berjalan?
Apakah gunanya mengadakan sidang meja bulat lagi setelah banyak soalan di Parlimen tidak dijawab, tuntutan mengadakan sessi khas tidak dilayan dan Najib pula lebih suka melarikan diri atau enggan menjawab sebarang pertanyaan?
Apakah gunanya mengadakan sidang meja bulat lagi setelah hukuman dan pendakwaan berkaitan penggubahan wang haram yang dikaitkan dengan dana 1MDB yang diselewengkan sudah pun dijatuhkan di Singapura dan beberapa negara lain?
Apakah gunanya mengadakan sidang meja bulat lagi setelah DOJ Amerika Syarikat kini dalam proses mahu merampas harta-harta yang dibeli menggunakan dana 1MDB yang diselewengkan dengan tujuan memulangkannya semula kepada Malaysia?
Apakah gunanya mengadakan sidang meja bulat lagi setelah Malaysian Official 1 tidak menafikan dakwaan DOJ menerima berbilion ringgit melaui akaun peribadinya, isteri Malaysian Official 1 diberi hadiah barangan kemas bernilai jutaan ringgit, Jho Low ada jet, kapal layar, hartanah mewah sambil berjoli sakan di pesta arak serta kasino dan Riza Aziz entah bila berniaganya tiba-tiba jadi producer kaya di Hollywood dengan kemampuan membeli apartment bernilai ratusan juta?
Apakah gunanya mengadakan sidang meja bulat lagi setelah cabaran Tuan Ibrahim sendiri agar Suruhanjaya Diraja ditubuhkan dan laporan audit 1MDB dilepaskan daripada cengkaman OSA, langsung tidak dipeduli?
Jika mahu dibariskan, banyak sekali persoalan “apakah gunanya mengadakan sidang meja bulat lagi” boleh dibangkitkan sebagai membuktikan bahawa apa pun percubaan mencari kebenaran mengenai 1MDB, selagi Najib kekal sebagai Perdana Menteri, hanyalah sia-sia dan membuang masa.
Tidakkah ia dengan sendjrinya membuatkan Pas mengundur ke belakang dengan tiba-tiba sekadar mahu berbincang di meja bulat saja?
Apatah lagi, jemputan yang disenaraikan Pas untuk sidang meja bulat itu juga amat-amat meragukan dari segi matlamat, tujuan, sasaran serta keputusan akhirnya.
Kenapa tidak dijemput Rafizi Ramli atau Tony Pua sebagai salah seorang ahli panelnya?
Apakah kelebihan Dr. Tan Seng Giaw dari segi pengetahuan dan pemahaman mengenai kemelut 1MDB berbanding Rafizi atau Tony Pua yang selama ini diketahui umum paling lantang dan berani bersuara?
Begitu juga dengan Khalid Ibrahim, suaranya selama ini hampir-hampir tidak pernah kedengaran bersuara tentang 1MDB, jadi apa yang boleh diharapkan daripadanya dalam sessi meja bulat itu?
Sama juga dengan Bakke, meskipun pernah menjadi Pengerusi 1MDB dan kemudian meletakkan jawatan kerana tidak setuju dengan peranan Lembaga Pengarah yang selalu diketepikan, beliau selamanya hanya diam dan tidak pernah bersuara sama-sekali?
Maka, apakah dalam sidang meja bulat Pas itu nanti, beliau boleh diharapkan bertukar berani seperti Rafizi?
Atau mungkinkah beliau hanya sekadar berani berkata, “biarlah kerajaan saja menyelesaikannya”?
Kalau pun ada yang boleh diharapkan berani bersuara hanyalah Dr. Jomo, tetapi beliau hanyalah ahli ekonomi saja. Suara dan pengaruhnya amat terhad sekali.
Jadi, apa hasilnya sidang meja bulat itu?
Dalam menangani kemelut 1MDB di mana Perdana Menteri serta kerajaan hanya “pekak dan tuli” terhadap pelbagai suara menuntut kebenaran di samping beberapa negara luar telah dan sedang mengambil tindakan sewajarnya berkaitan penyelewengan dan penggubahan wang haram yang dikaitkan dengannya, tindakan yang sesuai hanyalah dengan turun kepada rakyat untuk menyedar serta mengajak mereka menolak Najib, UMNO dan BN dalam pilihanraya umum akan datang.
Hanya bahasa undi di mana akhirnya rakyat berani bangkit membuat perubahan sehingga sebuah kerajaan baru dapat terbentuk merupakan satu-satunya langkah yang sesuai pada ketika dan saat ini dalam menangani kemelut 1MDB.
Kebenaran tentang 1MDB, siapa dalang serta siapa petualangnya hanya dapat diketahui dengan sejelas-jelasnya setelah kerajaan yang ada ini dapat disingkirkan dan kerajaan baru menggantikannya.
Kepada Tuan Ibrahim, jangan buang masa dengan cadangan sidang meja bulat ini serta jangan juga sesekali jalan mengundur ke belakang – ramai yang ketawa dibuatnya nanti.
(ShahbudinHusin 09/07/2017).

0

0

votes
Article Rating
Kongsikan artikel ini


INIKAH KUALITI PEMUDA UMNO?

Disebabkan terlalu takut Najib Razak kalah pilihanraya dan hilang kuasa atau mungkin ingin menebus sikapnya yang banyak berdiam diri kebelakangan ini, Ketua Pemuda UMNO, Khairy Jamaluddin dengan tiba-tiba saja mencadangkan agar Tun Mahathir Mohamad, Anwar Ibrahim dan Lim Kit Siang bersara daripada kehidupan berpolitik.
Kononnya kata beliau, ketiga-tiga pemimpin berkenaanlah yang menyebabkan keadaan politik negara penuh dengan permusuhan, kebencian dan hasutan.
Apakah KJ sebenarnya buta mata dan gelap hati?
Antara Tun Mahathir dan Najib, siapakah yang paling banyak berjasa dan siapa yang sedang merosakkan negara?
Antara Tun Mahathir dengan Tun Abdullah Badawi, siapakah paling banyak membaca dan kerap tidur daripada jaga?
Jika bapa mertuanya, Tun Abdullah Badawi tidak dirosakkan oleh “budak-budak tingkat 4” dan Najib pula tidak terlibat dengan skandal 1MDB yang kemudian dalam akaunnya ada wang beribu-ribu juta, apakah Tun Mahathir perlu keluar daripada dunia persaraannya?
Tidakkah kiranya Tun Mahathir tidak bangkit dan tidak melakukan seperti apa yang dilakukannya sekarang, keadaan negara mungkin lebih rosak dan binasa?
Bukankah Tun Mahathir sebenarnya sedang melakukan sesuatu yang betul dan ingin menyelamatkan negara?
Jadi, siapa yang sepatutnya bersara?
Apakah dengan meminta Tun Mahathir bersara, KJ bukan saja lebih takut Najib kehilangan kuasa, sambil dalam masa yang sama ingin melampiaskan dendam yang mewakili jiwa bapa mertuanya?
Berkenaan dengan Anwar,  masihkah KJ ingat, siapakah orangnya yang sanggup menyusup masuk ke rumah bekas Timbalan Perdana Menteri itu untuk menghantar passport sebaik beliau dibebaskan daripada penjara?
Dulu bukan main rajin hantar passport, kenapa sekarang mahu didesak bersara?
Kalau Lim Kit Siang dikata selalu menghasut antara Melayu dengan Cina, siapakah pemimpin yang pernah mengecam tsunami Cina dan bertanya, “apa lagi Cina mahu?”
Apakah masyarakat Cina tidak boleh memilih haluan politik sendiri berdasarkan citarasa mereka sebagai warganegara yang sah dan jika tidak tidak mengundi BN seolah-olah mereka melakukan dosa yang besar?
Pernahkah Kit Siang berbuat seperti itu?
Oleh itu, antara Najib dan Kit Siang, siapa sebenarnya yang menghasut kebencian antara Melayu dengan Cina?
Di ketika yang sama, ampuan dan bodekan Naib Ketua  Pemuda UMNO, Khairul Azwan Harun terhadap Najib sejak dapat jawatan Senator ini lebih menggelikan hati.
Konon katanya, Najib adalah negarawan sebenar dalam negara ini.
Cuba cakap betul-betul – Najib seorang negarawan atau Najib penyebab negara hilang banyak wang?
Ketua dan naib lebih kurang sama saja.
Inikah kualiti pemimpin muda yang kita ada untuk masa depan negara?
(ShahbudinHusin 10/07/2017)

0

0

votes
Article Rating
Kongsikan artikel ini


TAK TERASA APA2KAH PEMIMPIN UMNO DENGAN NUKILAN TMJ KALI INI?

 SAYA AKAN SENTIASA BERDOA UNTUK KESTABILAN ANDA, MALAYSIA

 Apa yang telah berlaku kepada negara yang saya hormati?

 Sebuah negara yang dahulunya saya bangga untuk memanggilnya sebagai rumah saya. Sebuah negara yang saya berdoa untuk kestabilan.

 Apa yang telah berlaku kepada sahabat kesayangan ku, Malaysia? Saya berharap suatu hari nanti, anda akan kembali pulih semula.

 Pada hari ini saya berada di sebuah negara di mana Rasuah telah menjadi sebuah budaya.

 Sebuah negara di mana media melindungi rasuah dan menjadikan orang-orang yang tidak bersalah sebagai mangsa untuk menjual cerita.

 Orang yang kurang berpendidikan sentiasa ditipu, dimanipulasi oleh sistem dan diperas. Ia telah menjadi tempat di mana orang kaya semakin kaya manakala orang miskin semakin miskin.

 Sebuah tempat di mana rakyat tidak lagi menilai dengan fakta, tetapi menghakimi berdasarkan persepsi tentang apa seseorang memakai atau katakan.

 Di mana yang berlakun dan individu yang hipokrit dipuji sebagai hero manakala yang pemberi sumbangan dan mereka yang berdedikasi kepada yang baik diabaikan dan dianggap sebagai penjahat. Dimanipulasi oleh gambar-gambar yang mereka lihat.

 Ia telah menjadi tempat di mana ahli-ahli politik mahu menjadi selebriti dan ahli sukan. Di mana seseorang yang tidak boleh menunggang kuda atau bermain polo boleh dipilih untuk mewakili negara.

 Di mana individu yang tidak menjalani latihan ketenteraan yang sebenar boleh menjadi seorang Jeneral. Sebuah negara di mana institusi perlahan-lahan kehilangan identitinya.

 Pemimpin yang berpura pura dengan apa yang mereka pakai, tetapi di sebaliknya, memaksa kerajaan untuk menggunakan wang rakyat untuk membayar jet peribadi mereka.

 Sebuah negara di mana bangsa saya sendiri telah melupakan sejarah, warisan dan budaya kita.

 Sebuah negara yang meninggalkan budaya tradisi tempatan kita seperti  pakaian tradisional kita dan sebaliknya memilih memakai pakaian campuran budaya asing, kononnya ingin menjadi seperti orang Arab.

 Tempat yang dicemari oleh sifat cemburu dan iri hati. Tempat di mana anda boleh membeli pangkat dan kini pangkat-pangkat tersebut telah kehilangan nilainya.

 Ada yang memilih untuk berdiam kerana mereka sendiri mempunyai agenda mereka yang tersembunyi. Sementara masih ada yang seperti saya yang memilih untuk bersuara kerana bimbang tentang apa yang akan berlaku kepada anak cucu-cicit kita dan generasi masa akan datang.

 Sebuah negara di mana ramai individu ingin menjadi ahli politik untuk kepentingan peribadi mereka dan tidak lagi percaya kepada tugas untuk berkhidmat kepada rakyat dan institusi kita.

 Di mana Penafian dan kejahilan telah menjadi panduan hidup. Di mana penipu memperoleh lebih banyak kuasa.

 Di mana Kebenaran sering diabaikan dan pembohongan diiktiraf sebagai pengakuan.

 Kehormatan, kesetiaan dan kesungguhan tidak lagi wujud. Apa yang telah berlaku kepada kamu sahabatku?

 Walaubagaimanapun, janganlah kau risau, kerana masih ada beberapa yang masih belum kehilangan harapan.

 Masih terdapat beberapa yang sanggup berkorban demi generasi masa akan datang. Beberapa yang akan mengubah sesuatu dari dalam.

 Visinya kini jelas. Sekarang adalah masa untuk melaksanakannya. Visi tanpa pelaksanaan, adalah halusinasi. Kekal bertabah sahabatku.

 Anda bernasib baik memiliki rakan seperti Sabah, Sarawak dan juga beberapa tempat di Malaysia.

 Buat baiklah kepada mereka. Hormati mereka. Perpaduan adalah kunci kepada Kejayaan. Saya akan sentiasa berdoa yang terbaik untuk anda dan saya akan sentiasa berdoa untuk kestabilan Malaysia.

 Dari rakan anda dan rakan kongsi yang baik, Johor. Daripada Hamba yang berkhidmat kepada Sultan Johor dan negeri Johor, Ismail.

 DYAM Mejar Jeneral Tunku Ismail Ibni Sultan Ibrahim, Tunku Mahkota Johor.

Ulasan Blog
 – Apa agaknya reaksi pemimpin-pemimpin UMNO atau mereka yang terasa pedasnya terhadap luahan TMJ ini? Kenapa mereka hanya berdiam diri saja?

 Sedih? Malu? Hantuk kepala ke dinding? Atau apa?

 Mengapa sehingga ini tidak ada seorang pun pemimpin UMNO yang tampil seperti Syed Saddiq sekurang-kurangnya, yang turut tampil menjunjung kasih dan mengucapkan terima kasih atas keprihatinan Baginda tentang nasib dan masa depan negara?

 Harus kita ingat TMJ ialah bakal Sultan Johor dan akan berpeluang menjadi Yang Dipertuan Agong suatu hari nanti.

 Jika hari ini Baginda meluahkan rasa sedih dan mengeluh tentang keadaan dan nasib negara yang banyak masalah, bermakna ia hanya boleh dipulihkan jika generasi hari ini berani dan tidak takut membuat perubahan.

 Perubahan yang berani dilakukan pada hari ini saja yang akan memastikan negara di masa depan menjadi lebih baik. Tanpa perubahan hari ini, negara ini akan tetap sama keadaannya di masa depan nanti.

 Ayuhlah rakyat Malaysia, fahami yang tersurat serta selami apa yang tersurat di sebalik nukilan ikhlas, jujur dan berani TMJ itu.

 Apa yang diluahkan Baginda dalam nukilannya bukan saja merupakan lambang keberanian dan keprihatinan seorang bakal Sultan atau Raja  yang merupakan tempat rakyat seluruhnya bernaung, malah ia juga adalah hadiah berharga buat kita semua untuk melakukan sesuatu yang betul dalam menyayangi negara ini.
(ShahbudinHusin 09/07/2017)

0

0

votes
Article Rating
Kongsikan artikel ini


BERANIKAH "NEGARAWAN SEBENAR" TANGKAP TUN MAHATHIR"?

Hari ini,  10 Julai adalah hari ulangtahun kelahiran Tun Mahathir Mohamad yang ke-92.

 Selamat hari lahir Tun…moga terus dipanjangkan umur, dianugerahkan kesihatan yang baik dan diberi kesempatan oleh Tuhan meneruskan perjuangan menyelamatkan negara ini daripada bahana kleprokrasi sehingga ke titik akhir kejayaan.

 Kebanyakan orang lain menyambut hari ulangtahun kelahiran dengan kegembiraan, tetapi Tun Mahathir bukan saja menyambutnya dengan komitmen untuk kekal berjuang, malah yang lebih mengharukan ialah sedia menawarkan dirinya untuk ditangkap dan ditahan.

 Ia berikutan tindakan Najib Razak yang mengatakan Tun Mahathir kini sedang panik susulan penubuhan Suruhanjaya Diraja berkaitan kerugian urusniaga forex yang berlaku hampir 30 tahun lalu.

 Meskipun suruhanjaya itu belum lagi berfungsi dan belum juga memanggil saksi-saksi, tetapi Najib sudah pun berani membayangkan kemungkinan pertuduhan jenayah bakal dihadapi oleh bekas Perdana Menteri itu.

 “Pada hari raya saya ucap selamat hari raya kepada Najib tapi dia asyik berusaha macam mana untuk tangkap saya.

 “Tak apalah, dia ada kuasa, tangkaplah!” kata Tun Mahathir.

 Sebelum ini juga Tun Mahathir mencabar isteri Najib, Rosmah Mansor agar menyamannya jika beliau melakukan fitnah atau membuat tuduhan tidak berasas terhadapnya.

 Namun, sehingga ini Rosmah terus senyap tanpa khabar berita, sama senyapnya seperti Najib yang dua tahun lalu mengatakan akan menyaman akhbar The Wall Street Journal, tetapi sehingga ini masih belum terdengar apa-apa khabar berita mengenainya.

 Semalam, Naib Ketua Pemuda UMNO, Khairul Azwan Harun menyifatkan Najib sebagai “negarawan sebenar”  di negara ini, manakala Tun Mahathir disifatkan tidak layak sama-sekali  memakai gelaran tersebut.

 Sebagai “negarawan  sebenar”, tidak berani menyaman WSJ mungkin tidak berapa “besar kemaluannya”  berbanding tidak berani menangkap Tun Mahathir, apatah lagi tawaran berbuat demikian dihidangkan dengan dada yang lapang oleh tuan punya badan.
Apa guna jika sekadar berani menyalahkan Tun Mahathir itu dan ini, tapi masih tiada keberanian sama sekali untuk menangkap dan memenjarakannya.

 Apa lagi, tunjukkanlah keberanian sebagai “negawaran sebenar” itu?
(ShahbudinHusin 10/07/2017)

0

0

votes
Article Rating
Kongsikan artikel ini


APAKAH KJ "ADA BERANI" ATAU AKAN TERUS TERKUNCI GIGI?

Selain cabaran Tun Mahathir Mohamad kepada Najib Razak agar berani  menangkapnya, ini ada satu lagi cabaran yang sensasi dan ditunggu-tunggu oleh semua.

 Kali ini TMJ mencabar KJ pula.

 Tunku Mahkota Johor mencabar pasukan polo sukan SEA yang turut disertai oleh Menteri Belia dan Sukan, Khairy Jamaluddin agar berlawan dengan Kelab Polo Diraja Johor yang dianggotai oleh Baginda untuk menghentikan spekulasi berhubung kelayakan pasukan tersebut.

 Tentunya ramai yang tertunggu-tunggu untuk menyaksikan perlawanan tersebut jika KJ sedia atau berani menyahutnya.

 Malah, lebih menarik jika ada mana-mana saluran TV sedia membuat siaran langsung mengenainya.

 Dalam nukilan terbukanya sebelum ini, TMJ antara lain menulis kata-kata yang penuh makna, “Ia telah menjadi tempat di mana ahli-ahli politik mahu menjadi selebriti dan ahli sukan.

 “Di mana seseorang yang tidak boleh menunggang kuda atau bermain polo boleh dipilih untuk mewakili negara”,
Baginda kemudian meneruskan tulisannya, “Di mana individu yang tidak menjalani latihan ketenteraan yang sebenar boleh menjadi seorang Jeneral. Sebuah negara di mana institusi perlahan-lahan kehilangan identitinya.”
Selepas menulis ungkapan-ungkapan yang sebenarnya tidaklah sukar difahami ditujukan kepada siapa dan kemudian menyusulinya dengan cabaran berlawan polo, TMJ benar-benar menunjukkan sikap jantannya.
Kalau pasukan TMJ dapat dikalahkan dalam perlawanan itu, barangkali tidak ada sesiapa lagi yang akan mempertikaikan keupayaan pasukan dan penyertaan KJ dalam team polo sukan SEA nanti.
Tetapi, sekiranya berlawan dengan pasukan TMJ pun tidak boleh menang, apatah lagi jika kena 11-0 atau 10-0, bak kata pesanan orang muda-muda zaman sekarang….”anak itik makan pengat, sendirilah mahu ingat”.
Apa macam Brigidier Jenderal KJ, ada berani?
Ada masalahkah untuk sama-sama bersikap jantan seperti yang ditunjukkan oleh TMJ?
(ShahbudinHusin 11/07/2017)

0

0

votes
Article Rating
Kongsikan artikel ini


APA PULA DOA "JEMAAH HAJI 1MDB" KEPADA MEREKA YANG DURJANA?

 Dalam majlis menyerahkan surat tawaran menunaikan haji tajaan Yayasan 1MDB kepada 1,100 penerimanya, Najib Razak meminta mereka agar berdoa kepimpinan yang ada terus dikekalkan supaya program-program kebajikan sapat diteruskan.

 Kata beliau, usaha 1MDB, dengan sebahagian daripada keuntungannya digunakan untuk membangunkan masyarakat tidak boleh dibiarkan musnah disebabkan andaian individu yang disifatkannya sebagai “tidak boleh pakai sama sekali”.

 “Sebab itu, apabila orang kritik 1MDB, kita sebagai pemimpin masyarakat mesti faham.
“Saya harap mereka yang akan mengerjakan haji ini dapat mendoakan supaya negara dan kepimpinan negara dapat dikekalkan untuk kesinambungan program kebajikan yang dilaksanakan kerajaan”  katanya  sebagaimana dipetik dari laporan Bernama.

 Ohhh, rupa-rupanya tajaan haji yang diberikan oleh Yayasan 1MDB  perlu dibalas dengan doa agar kepimpinan sedia ada terus kekal berkuasa.

 Adakah doa mengekalkan kepimpinan yang ada saja perlu dilakukan oleh jemaah haji tajaan 1MDB?

 Bagaimana dengan kehilangan wang berbilion-bilion ringgit yang didakwa berlaku melalui 1MDB, ada kemasukan wang ke dalam akuan peribadi, ada yang dapat hadiah barang kemas juta-juta banyaknya, ada yang beli jet, hotel, lukisan, buat filem separa lucah, apartment mewah, berjoli sakan di kasino dan sebagainya lagi?

 Ada juga yang dipecat, disingkir, dibuang kerja, dianiaya dan dipenjara kerana mendedahkan atau bertanya soalan tentang1MDB.

 Tidak mahukah diminta jemaah haji tajaan 1MDB berdoa sama agar kebenaran ditunjukkan, penganiayaan diberi balasan dan pendurjana diberi hukuman sewajarnya oleh Tuhan?
(ShahbudinHusin 11/07/2017)

0

0

votes
Article Rating
Kongsikan artikel ini


KJ NAK MAIN APA SELEPAS INI?

“Kalau masih remaja, kuat tapi takut dengan orang tua, berhentilah main politik,” begitu antara jawapan padu lagi pedas oleh Tun Mahathir Mohamad sebagai membalas gesaan Khairy Jamaluddin agar beliau, Anwar Ibrahim dan Lim Kit Siang bersara daripada dunia politik.

 Tapi Tun, kesianlah sikit padanya, kalau KJ  bersara daripada politik, bidang apa nak diceburinya selepas ini?

 Polo?

 Namun, cabaran TMJ untuk berlawan polo dengan pasukan Baginda juga takut untuk disahutnya.

 Dalam politik, takut dengan orang tua, dalam sukan polo tak berani dengan TMJ yang lebih muda daripadanya.

 Habis, nak buat apa lagi?

 Menari zumba?

  Atau KJ  lebih rela dan selesa jadi pengampu kleptokrasi sampai ke tua?
(ShahbudinHusin 12/07/2017)

0

0

votes
Article Rating
Kongsikan artikel ini


NAJIB SEDANG PANIK, GELABAH DAN TAHU AKAN KALAH!!

Beberapa respon Najib Razak mengenai perkembangan politik semasa serta  perlakuan dirinya yang terpamer kebelakangan ini jelas menunjukkan beliau sedang panik dan gelabah dalam usaha mempertahankan kuasanya.
Najib juga bagaikan tahu UMNO dan BN di bawah teraju kepimpinannya yang sarat dengan pelbagai masalah sedang menuju kekalahan.
Perkara yang nampaknya paling mengganggu beliau tidak lain ialah Tun Mahathir Mohamad. Bayangan bekas Perdana Menteri itu seolah-olah amat menghantui beliau sehingga hampir setiap perkara yang mahu dilakukannya akan dikaitkan dengan Tun Mahathir.
Bercakap tentang pengangkutan awam, nama Tun Mahathir dikaitkan. Bercakap tentang MRT, nama Tun Mahathir juga dikaitkan. Bercakap tentang ekonomi dan politik, lagi kerap nama Tun Mahathir dikaitkannya.
Berhari raya dengan kakitangan MAS pun, ingatannya kepada Tun Mahathir tidak pernah terlepas.
Cuba menutup skandal 1MDB yang terkait secara langsung dengan dirinya, apa yang cuba dilakukannya ialah mengungkit apa yang pernah berlaku di era Tun Mahathir.
Yang paling melucukan, beliau juga cuba membandingkan sumbangannya kepada kaum India melebihi apa yang pernah dilakukan oleh Tun Mahathir dahulu.
Mengukuhkan lagi hakikat bahawa kepalanya sedang penuh bersarang dengan bayangan wajah Tun Mahathir ialah kata-kata Najib, “Dan dia (Dr. Subramanian, Presiden MIC) menyebut bahawa saya telah melakukan lebih daripada semua Perdana Menteri sebelum ini, termasuk seorang yang berketurunan dari negara India.”
Jika sebelum ini Najib membangga dirinya berketurunan Bugis yang berani, meskipun terbukti saman jepada WSJ sudah lebih 104 minggu tidak juga menjadi, beliau kini memperlekeh pula darah keturunan Tun Mahathir yang gambarannya tidak banyak membantu kaum India, walaupun berketurunan yang sama.
Apakah jenis manusia yang bila berbalah, suka melecehkan keturunan lawannya, melainkan orang itu sudah terlalu lemah, gelabah serta kehabisan fakta untuk terus berhujah?
Adakah manusia yang kuat serta masih mampu untuk terus berhujah dengan fakta sahih, akan melakukan serangan yang mengungkit keturunan dan asal-usul lawannya?
Itulah wajah Najib yang cuba menunjuk kepada umum konon dirinya kuat dan gagah, tetapi sebenarnya sedang gelabah, makin lemah dan menuju ke lembah kalah.
Lebih dari itu, apabila Tun Mahathir sekarang ini sudah berbaik dengan Anwar Ibrahim dan berjaya menjalin persefahaman yang lebih mantap untuk menumbangkannya, Najib hakikatnya tahu tidak saja tsunami Melayu, bahkan tsunami  Malaysia,  boleh meletus pada bila-bila masa.
Gandingan mantap Pakatan Harapan hanya menunggu masa saja untuk menyelesaikan beberapa perkara kecil sebelum mereka bergerak ke seluruh negara mengajak rakyat ke arah perubahan.
Jika dalam PRU 2013, undi popular BN hanya sekitar 47 peratus melalui kekuatan Anwar selaku tunjangnya, kini dengan Tun Mahathir gigih menjelajah dan Anwar, meskipun di penjara tetapi tidak pernah mengalah, gandingan terbaik itu pati akan menyebabkan peratusan tersebut mungkin hanya tinggal 43 atau 40 peratus saja lagi dalam pilihanraya akan datang.
Kalau 40 atau 43 peratus saja undi popular yang dapat diraih, berapakah kerusi yang tinggal untuk UMNO dan BN?
Dengan Tun Mahathir terus berusaha gigih, menjelajah dan tidak pernah mengalah, lebih-lebih lagi pahala besar sedang menunggu perjuangannya kerana yang mahu ditumbangkan ialah sebuah kepimpinan dan kerajaan kleptokrasi yang menyusahkan rakyat, Najib sebaliknya akan terus panik dan mengelabah.
Semua tindak-balas beliau terhadap Tun Mahathir kebelakangan ini, terutama kalau sudah menyebut soal keturunan musuhnya, tidak lain adalah tanda-tanda hampir lemas dan ketakutan yang semakin membesar menuju kekalahan.
(ShahbudinHusin 12/07/2017)

0

0

votes
Article Rating
Kongsikan artikel ini


UBAH ATAU TERUS LELAH?

Apa yang harus kita sedar, insaf dan faham betul-betul di bawah kepimpinan Najib Razak ini ialah persoalan rasuah, salah guna kuasa dan penyelewengan begitu banyak sekali diperkatakan berbanding era sebelumnya.
Dan sudah tentu isu berkaitan 1MDB, dana RM2,600 juta yang didakwa sebagai derma dan wang RM42 juta daripada SRC International yang kononnya tidak disedari kemasukannya, adalah paling kerap sekali menjadi bahan bual bicara.
Rasuah, salah guna kuasa dan penyelewengan itu tidak saja diperbualkan di kalangan masyarakat kita sendiri atau di peringkat antarabangsa, malah sehingga Sultan dan Raja pun turut memperkatakannya.
Yang Dipertuan Agong menzahirkan dukacita Baginda mengenai perkara itu ketika menyampaikan ucapan di mesyuarat pengal pertama Parlimen pada 6 Mac 2017 yang lalu.
Sebelum itu, Sultan Perak juga pernah meluahkan kebimbangan Baginda terhadap gejala rasuah dan pecah amanah yang dilakukan secara terbuka oleh golongan berjawatan dan berpendidikan tinggi.
Baru-baru ini, Tunku Mahkota Johor menulis warkah terbuka yang antara lain menyebut, “Pada hari ini saya berada di sebuah negara di mana rasuah telah menjadi sebuah budaya” dan “Sebuah negara di mana media melindungi rasuah dan menjadikan orang-orang yang tidak bersalah sebagai mangsa untuk menjual cerita.”
Pernahkah di mana-mana era kepimpinan sebelum ini di mana sampai tiga Sultan dan Raja pernah bangkit bersuara mengenai rasuah, salah guna kuasa dan penyelewengan?
Kenapa ia hanya berlaku di era Najib ini saja?
Sebagai payung kepada semua rakyat jelata, apakah kita harus bersikap “tidak apa” atau “biarkan saja” terhadap semua luahan dukacita oleh Sultan dan Raja itu?
Pilihan di tangan kita – ubah atau kita akan terus lelah?
(ShahbudinHusin 13/07/2017)

0

0

votes
Article Rating
Kongsikan artikel ini


JOM…JOM…JOM…TUNJUKKAN SOKONGAN KITA!!!

PETISYEN RAKYAT MALAYSIA BOIKOT PENYENARAIAN EDRA
Edra Power Holdings Sdn Bhd adalah bekas anak syarikat 1MDB yang dijual kepada syarikat penjana bebas dan tenaga nuklear dari China, iaitu China General Nuclear Power Corporation.
Setelah berhadapan dengan masalah hutang, pentadbiran Dato’ Seri Najib (melalui 1MDB) telah menjual aset-aset penjana elektrik di negara ini kepada syarikat milik negara China itu yang melanggar peraturan umum pemilikan penjana elektrik sehingga memerlukan pelepasan khas.
Akibatnya, syarikat milik negara China itu kini menjadi penjana bebas kedua terbesar di negara ini.
Semasa penjualan aset-aset penjanaan elektrik itu kepada syarikat milik China, pentadbiran Dato’ Seri Najib memberi alasan harga yang ditawarkan oleh syarikat itu (sebanyak RM9.83 bilion) adalah lebih tinggi dari yang ditawarkan oleh pembida terdekat iaitu TNB (sekitar RM8.6 bilion).
Atas dasar itu, 1MDB memperjudikan aset strategik negara atas alasan dana yang disuntik oleh syarikat China itu boleh mengurangkan hutangnya, berbanding yang ditawarkan oleh TNB.
Sebab itu berita penyenaraian Edra untuk mengutip sehingga RM5 bilion dari pelabur di Bursa Malaysia ini adalah satu perkara yang perlu diberi perhatian serius.
Pertamanya, hutang-hutang yang perlu dibayar oleh 1MDB (sehingga menyebabkan aset-aset penjanaan terpaksa dijual) adalah berpunca dari pembelian aset-aset tersebut pada harga yang lebih tinggi dari pemilik asalnya (syarikat-syarikat yang rapat dengan Barisan Nasional).
Keduanya, wang yang diperolehi dari penerbitan hutang kononnya untuk menjalankan perniagaan 1MDB telah diselewengkan bagi tujuan pembelian harta peribadi dan berboros yang menyebabkan 1MDB tidak menjana apa-apa pulangan hingga hutant-hutangnya perlu ditanggung oleh pihak awam.
Oleh yang demikian, jika saham-saham yang bakal diterbitkan oleh Edra dilanggan pula oleh institusi pelaburan atau dana yang dimiliki oleh rakyat Malaysia, ini samalah seperti rakyat Malaysia menanggung hutang 1MDB dua kali:
1. Pertama – hutang pusingan pertama yang diambil oleh 1MDB dan telah diselewengkan
2. Kedua – rakyat Malaysia memberikan wang kepada pemilik Edra (China General Nuclear Power Corporation) untuk membayar kembali RM5 bilion yang telah dibayar oleh CGNPC kepada 1MDB
Maka, kami menyeru supaya institusi pelaburan awam dan dana awam terutamanya KWSP, Tabung Haji, KWAP, PERKESO, PNB, Khazanah, MARA dan semua pelaburan lain untuk memboikot dan menjauhi penyenaraian saham Edra untuk mengelakkan dana awam terjebak kali kedua di dalam skandal 1MDB.
Dato’ Seri Najib wajarlah memastikan wang yang dibayar kepada 1MDB hasil penjualan aset penjanaan elektrik kepada China General Nuclear Power Corporation kekal datang dari syarikat China itu, bukannya dibayar balik oleh rakyat Malaysia melalui penerbitan saham sebanyak RM5 bilion ini.
Tunjukkan sokongan anda sekarang dengan menandatangani petisyen ini di:
http://bit.ly/PetisyenEDRA
Rafizi Ramli
Sukarelawan INVOKE #00001
Ulasan Blog –
Jika kita tak mahu “dikenakan” dua kali, marilah kita pakat ramai-ramai tandatangan petisyen ini.
Ajaklah isteri atau suami dan anak-anak yang dewasa untuk turut sama menurunkan tandatangan mereka.
Begitu juga, jika kita ada saudara-mara, kawan-kawan, kenalan baru yang terjumpa sambil minum teh tarik dan sesiapa saja yang kita temui, kecuali golongan yang memang suka “ditipu hidup-hidup”, ajaklah juga mereka untuk menandatangani petisyen ini.
Inilah masanya untuk kita tunjukkan hak dan kekuatan kita,  bukan selama-lamanya hanya “jadi alat dan diperkuda” semata-mata oleh mereka yang ada kuasa.
Ayuh…jom…jom…jom…
(ShahbudinHusin 13/07/2017)

0

0

votes
Article Rating
Kongsikan artikel ini


NAJIB MUNGKIN KESAL TIDAK ADAKAN PILIHANRAYA LEBIH AWAL

Semua orang kini ghairah bercakap mengenai Pakatan Harapan sebaik saja struktur kepimpinan dan logo barunya dimuktamadkan secara rasmi semalam.
Selain munculnya semula gandingan Tun Mahathir Mohamad dengan Anwar Ibrahim bersama barisan kepimpinan Pakatan Harapan yang mantap dan menyeluruh sambil menggariskan enam matlamat yang ingin didokong serta tujuh sasaran selepas 100 hari menubuhkan kerajaan, segala-galanya kini bagai munculnya sebuah harapan baru bagi rakyat untuk berteduh dan bernaung.
Dalam masa yang sama, isu perpecahan dan berbalah sesama sendiri dalam Pakatan Harapan yang sebelum ini digembar-gemburkan akan memberi kelebihan kepada UMNO dan BN untuk mengekalkan kuasa, dengan sendirinya tidak lagi berbangkit. Gabungan itu kini automatik jadi solid, mantap, menarik dan dipercayai.
Semua jalur kepimpinan dan lapisan lain dalam semua parti Pakatan Harapan nampaknya sepakat untuk lebih mengutamakan perjuangan menyingkirkan Najib Razak dan kerajaan kleptokrasi yang sedang dipimpinnya.
Dalam sekelip mata, bersama gandingan Tun Mahathir – Anwar, struktur kepimpinan yang mantap, logo yang menarik, enam matlamat yang menjadi dokongan dan tujuh sasaran dalam tempoh 100 hari, Pakatan Harapan lebih diyakini untuk membentuk sebuah kerajaan baru bagi menggantikan UMNO dan BN.
Di mana-mana, orang bukan lagi sekadar bercakap mengenai kerajaan baru yang jelas pro rakyat akan terbentuk selepas pilihanraya akan datang, bahkan sudah ada yang meneka-neka apa jadi kepada Najib setelah beliau tidak lagi menjadi Perdana Menteri nanti.
Siapa tidak mahu sifar GST? Siapa tidak mahu harga petrol yang stabil? Siapa tidak mahu kos sara hidup diturunkan? Siapa tidak mahu reformasi institusi yang selama ini banyak rosak dan binasa? Siapa tidak mahu rasuah diperangi, bukan saja di akar umbi tetapi juga di peringkat tertinggi? Siapa tidak mahu Suruhanjaya Diraja 1MDB? Siapa tidak mahu Felda dipulihkan?
Dengan Pakatan Harapan yang terbentuk sekarang ini, ruang untuk mereka menjelalah dan berkempen ke seluruh negara jelas terbuka dengan lebih luas. Pakatan Harapan bukan saja boleh meyakinkan rakyat bahawa mereka akan menunaikan semua enam matlamat dan tujuh sasaran yang digariskan itu, bahkan akan membangkitkan lebih kesedaran dan keghairahan pelbagai kaum menuju perubahan.
Di ketika keghairahan rakyat membuak-buak ini, jika Pakatan Harapan dapat segera mengatur program jelajah, ceramah atau bertemu rakyat ke seluruh negara, pasti dengan mudah puluhan ribu akan menghadirinya.
Kalau momentumnya dapat dikekalkan sehingga tarikh pilihanraya diadakan, pastilah juga suatu tsunami rakyat benar-benar akan terjadi yang akhirnya mampu merempuh dan menenggelamkan Najib, UMNO serta BN.
Aura dan pengaruh Tun Mahathir tidak dinafikan adalah suatu kelebihan bagi Pakatan Harapan dan ia terlalu sukar untuk ditandingi oleh pemimpin-pemimpin UMNO sedia ada. Bersatunya kembali beliau dengan Anwar, bagi mereka yang mahu berfikir, adalah bukti nyata bahawa kepimpinan Najib untuk negara jauh lebih teruk berbanding perseteruan 18 tahun antara kedua-duanya selama ini.
Menghitung hari-hari ke depan, Najib barangkali semakin sukar menafikan masa depannya kian kabur dan kelam dengan perkembangan Pakatan Harapan ini. Semakin sukar untuk rakyat mahu mengekalkan UMNO dan BN sebagai kerajaan di ketika mereka dihimpit kiri dan kanan dengan pelbagai kesusahan dan tekanan dalam meneruskan kehidupan, di samping imej beliau pula terus menjadi bualan buruk yang menyesakkan dada.
Menoleh ke belakang pula, satu-satunya perkara yang mungkin dikesali Najib ketika ini ialah tidak mengadakan pilihanraya lebih awal lagi.
Jika beliau membubarkan Parlimen lima atau enam bulan sebelum ini atau tidak lama selepas Perhimpunan Agung UMNO tahun lalu, di mana ketika itu Bersatu belum ditubuhkan, Pakatan Harapan masih bercelaru, logo tidak menentu, Tun Mahathir belum sempat berbaik dengan Anwar dan sesama pimpinan mereka juga kerap bertelagah sesama sendiri, tidak mustahil peluang UMNO dan BN mengekalkan kuasa jauh lebih baik lagi.
Beliau mungkin menjangkakan lagi masa dilewatkan, lagi banyak masalah akan timbul dalam Pakatan Harapan, di samping mengharapkan penilaian rakyat terhadap kepimpinannya bertambah baik.
Tetapi, tempoh masa lima enam bulan yang berlalu telah memberi ruang kepada Pakatan Harapan menyelesaikan banyak perkara sambil memantapkan kedudukannya sementara kedudukan Najib, UMNO dan BN terus juga merudum disebabkan terlalu sarat dengan isu dan dosa-dosa yang tak terkira yang tidak mudah diabaikan begitu saja.
Benarlah kata pepatah, sesal kemudian sudah tidak berguna lagi. Segala-galanya kini sudah terlambat bagi Najib untuk menjadikan peluangnya kekal berkuasa jadi bertambah baik.
(ShahbudinHusin 14/07/2017).

0

0

votes
Article Rating
Kongsikan artikel ini